title: Henry Conwell

text: Henry Conwell (1748 – 22. huhtikuuta 1842) oli irlantilaissyntyinen yhdysvaltalainen roomalaiskatolinen piispa. Hänet vihittiin papiksi marraskuussa 1776 ja nimitettiin Philadelphian piispaksi 26. marraskuuta 1819. Piispaksi konsekroinnin suoritti William Poynter 24. syyskuuta 1820. Conwell asetettiin virkaansa 26. marraskuuta 1820, ja hän toimi siinä kuolemaansa saakka.


title: Giovanni Morosini

text: Giovanni Morosini (22. heinäkuuta 1719 Venetsia – 18. elokuuta 1789) oli italialainen roomalaiskatolinen piispa. Hänet vihittiin benediktiinien papiksi 25. tammikuuta 1743 ja nimitettiin Chioggian piispaksi 28. toukokuuta 1770. Piispaksi konsekroinnin suoritti Lodovico Calini 3. kesäkuuta.


title: Giovanni Morosini

text: 14. joulukuuta 1772 Morosini sai nimityksen Veronan piispaksi, joksi hänet asetettiin 16. helmikuuta 1773. Hän kuoli 70-vuotiaana virassa.


title: Jääpallon SM-kilpailu 1914

text: Jääpallon Suomen mestaruus 1914 ratkaistiin cup-kilpailussa, johon osallistui neljä joukkuetta, kaksi Helsingistä ja kaksi Viipurista. Loppuotteluun selvisivät edelliskauden tapaan Helsingin IFK ja VBJS, myöhempi Viipurin Sudet. Ottelu pelattiin Helsingissä. Vasta toista talveaan pelannut VBJS voitti ottelun 4-6, ja saavutti näin historiansa ensimmäisen jääpallon Suomen mestaruuden. Kerta oli ensimmäinen kun mestaruus meni Helsingin ulkopuolelle.


title: Jääpallon SM-kilpailu 1914

text: 1. uusintaottelu


Jääpallon SM-kilpailu 1914


title: Jääpallon SM-kilpailu 1914

text: HIFK:n ja KIF:n ensimmäinen uusintaottelu mitätöitiin, koska ratkaisemattoman kamppailun ja uusinnan välissä ei ollut sääntöjen määräämää viikon väliaikaa.


title: Jääpallon SM-kilpailu 1914

text: Pelattiin 15. maaliskuuta Helsingissä


title: Andrea Veggio

text: Andrea Veggio (s. 28. elokuuta 1923) on italialainen roomalaiskatolinen piispa. Hänet vihittiin papiksi Veronan hiippakuntaan 29. kesäkuuta 1947 ja nimitettiin sen vihkipiispaksi sekä Velian titulaaripiispaksi 1. elokuuta 1983. Piispaksi vihkiminen seurasi 8. syyskuuta. Pääkonsekraattorina toimi Giuseppe Amari, jota avustivat Andrea Pangrazio ja Maffeo Giovanni Ducoli.


title: Andrea Veggio

text: Veggio jäi eläkkeelle 8. syyskuuta 2001.


title: Angelo Daniel

text: Angelo Daniel (s. 12. lokakuuta 1933 Montebelluna) on italialainen roomalaiskatolinen piispa. Hänet vihittiin papiksi Trevison hiippakuntaan 24. kesäkuuta 1956 ja nimitettiin Chioggian piispaksi 27. marraskuuta 1997. Piispaksi konsekroinnin suoritti 13. joulukuuta Paolo Magnani, jota avustivat Antonio Mistrorigo ja Alfredo Magarotto. Daniel asetettiin virkaansa 6. tammikuuta 1998, ja hän toimi siinä, kunnes jäi eläkkeelle 10. tammikuuta 2009.


title: Irena Szydłowska

text: Irena Szydłowska (28. tammikuuta 1928 Lviv – 14. elokuuta 1983 Varsova) oli puolalainen jousiampuja. Hän kilpaili vuoden 1972 kesäolympialaisissa Münchenssä ja sai siellä hopeaa yksilökilpailussa. Hän osallistui myös vuoden 1976 kesäolympialaisiin Montrealissa ja jäi siellä yksilökilpailussa 20. sijalle.


title: Gunnar Jervill

text: Gunnar Jervill (s. 23. marraskuuta 1945 Göteborg) on ruotsalainen kilpauransa päättänyt jousiampuja. Hän kilpaili Münchenin kesäolympialaisissa 1972 saaden hopeaa yksilökilpailussa. Hän osallistui myös Montréalin kesäolympialaisiin 1976 ja jäi siellä yksilökilpailussa 14. sijalle.


title: Lee Rocker

text: Lee Rocker (oikealta nimeltään Leon Drucker, 3. elokuuta 1961, Massapequa, New York) on yhdysvaltalainen rockabilly-basisti.


title: Lee Rocker

text: Lee Rocker tuli tunnetuksi Stray Cats -yhtyeestä, joka niitti mainetta erityisesti 1980-luvun alkupuolella, ensin Englannissa, mutta myöhemmin maailmanlaajuisesti. Yhtyeessä soittivat Rockerin lisäksi Brian Setzer (kitara, laulu) ja Slim Jim Phantom (rummut), oikealta nimeltään James McDonnell.


title: Lee Rocker

text: Rocker keräsi huomiota villillä soittotyylillä, jossa hän kieppui, seisoi, makasi ja teki milloin mitäkin läskibassonsa kanssa.


title: Lee Rocker

text:
Vuonna 1985 Lee Rocker, Slim Jim Phantom ja Earl Slick perustivat yhtyeen nimeltä Phantom, Rocker & Slick. Yhtye teki kaksi levyä.
Lee Rocker ja Slim Jim Phantom perustivat 1990-luvulla myös yhtyeen Swing Cats.


title: Lee Rocker

text: Lee Rocker soitti myös Freddie Mercuryn muistokonsertissa ainoana Stray Catsin jäsenenä.


title: Lee Rocker

text: Stray Cats on esiintynyt 2000-luvulla alkuperäisessä kokoonpanossaan. Stray Cats esiintyi vuonna 2004 Helsingin jäähallissa kiertueella, jonka jokainen keikka nauhoitettiin ja julkaistiin CD:nä. Vuonna 2008 Stray Cats oli alkuperäisessä kokoonpanossaan uudestaan Helsingissä.


title: Lee Rocker

text: Nykyisin Lee Rocker esiintyy omalla nimellään, mutta myös aiempien yhtyeidensä kanssa. Rocker on julkaissut useita soololevyjä, joista uusin on vuoden 2012 alussa julkaistu "Night Train to Memphis".


title: Alberto Iniesta Jiménez

text: Alberto Iniesta Jiménez (4. tammikuuta 1923 Albacete – 3. tammikuuta 2016 Albacete) oli espanjalainen roomalaiskatolinen piispa. Hänet vihittiin papiksi 13. heinäkuuta 1958 ja nimitettiin Madridin arkkihiippakunnan vihkipiispaksi sekä Tubernucan titulaaripiispaksi 5. syyskuuta 1972. Piispaksi vihkiminen seurasi 22. lokakuuta. Pääkonsekraattorina toimi Vicente Enrique y Tarancón, jota avustivat Ireneo García Alonso ja José Delicado Baeza.


title: Alberto Iniesta Jiménez

text: Iniesta Jiménez jäi eläkkeelle 5. huhtikuuta 1998.


title: Ireneo García Alonso

text: Ireneo García Alonso (25. maaliskuuta 1923 – 4. kesäkuuta 2012) oli espanjalainen roomalaiskatolinen piispa. Hänet vihittiin papiksi 27. maaliskuuta 1948 ja nimitettiin Albaceten piispaksi 7. joulukuuta 1968. Piispaksi vihkiminen seurasi 25. tammikuuta 1969. Pääkonsekraattorina tiomi Luigi Dadaglio, jota avustivat Arturo Tabera Araoz ja Anastasio Granados García.


title: Ireneo García Alonso

text: García Alonso erosi tehtävistään hiippakunnan johdossa 4. elokuuta 1980.


title: Øresundin metroasema

text: Øresund on Kööpenhaminan metron linjan M2 asema Sundbyøsterin kaupunginosassa Tanskan pääkaupungissa Kööpenhaminassa. Asema sijaitsee joukkoliikenteen maksualueella 3.


title: Øresundin metroasema

text: Øresundin asema on avattu vuonna 2007. Asemalta on lyhyt matka vuonna 2005 valmistuneelle Amager Strandparkin uimarannalle. Metrojunia liikennöi Kööpenhaminan keskustan kautta Vanløseen sekä vastakkaiseen suuntaan Kööpenhaminan lentoasemalle.


title: Jääpallon SM-kilpailu 1922

text: Jääpallon SM-kilpailuun vuonna 1922 osallistui 12 joukkuetta, mikä oli pohjalaisjoukkueiden mukaan tulon ansiosta suurin määrä siihen mennessä. Mukana oli kolme vaasalaisjoukkuetta, Vasa IS, Vasama, ja Vaasan IFK, lisäksi Pohjanmaalta oli mukana Pietarsaarelainen IF Drott. Ensikertalainen kilpailuissa oli myös Turun Urheiluliitto. Viipurista mukana olivat VBJS eli Sudet, Viipurin IFK ja Reipas, Helsingistä kilpailuun osallistuivat HJK, HIFK, HPS ja Kronohagens IF. Turkulainen Åbo IFK oli suljettu kilpailuista viime kauden luovutuksen takia.


title: Jääpallon SM-kilpailu 1922

text: Ottelukaavio laadittiin matkakustannusten säästämiseksi siten että etelän, idän ja pohjoisen joukkueet kohtasivat toisensa vasta mahdollisimman myöhäisessä vaiheessa. Helsinkiläisjoukkueista välieriin selvisivät HPS, joka pudotti jatkosta pelaajamenetyksistä kärsineen HIFK:n, sekä HJK:n pudottanut Kiffen. Idästä pisimmälle selvisi Sudet, joka jätti taakseen paikalliskilpailijansa IFK:n ja Reippaan. Pohjanmaalaisista joukkueista selvisi pisimmälle Vasa IS. Tasoero kauemmin kilpailuihin osallistuneisiin oli kuitenkin vielä suuri, Kiffen voitti vaasalaiset välierässä 13-0. Toisessa välierässä Sudet voitti HPS:n myös selvin lukemin 9-1. Helsingissä pelatussa loppuottelussa kohtasivat Sudet ja Kiffen. Sudet voitti ottelun maalein 3-1.


Jääpallon SM-kilpailu 1922


title: Jääpallon SM-kilpailu 1922

text:
2.kierros
26. helmikuuta Helsingissä


title: Jääpallon SM-kilpailu 1922

text: Armas Ahnger, Lassi Mäkinen. Toivo Pirhonen, Aarne Lavonen Kristian Poutiainen, Eetu Kostamo, Heikki Lund, Ilmari Laine, Niilo Joutsenlahti, Jussi Pelli, Lauri Hirvonen (mv).


title: Jääpallon SM-kilpailu 1922

text: Talven aikana VBJS pelasi 9 ottelua, joista hävisi yhden (HJK:lle 6-7). Voitot tulivat Viipurin Reippaasta ja Viipurin IFK:sta (2), Uppsalan Siriuksesta, Yhdistetystä Helsingin joukkueesta, Kiffenistä (2) ja HPS:stä. Maaliero joukkueella oli 66–19.


title: Vieläki Lepposaa

text: Vieläki Lepposaa on turkulainen vuonna 2007 perustettu kolmihenkinen rap-yhtye. Sen muodostavat MC-tuottajat Monsteri-Makke ja Murkkumies sekä DJ Beha.


title: Vieläki Lepposaa

text: Beatboxausta Verbal Development -kokoonpanossa harrastaneet Monsteri-Makke ja Murkkumies perustivat Vieläki Lepposaa -yhtyeen vuonna 2007. DJ Beha liittyi yhtyeeseen myöhemmin DJ:ksi. Vieläki Lepposaa julkaisi debyyttialbuminsa "TKU808" omakustanteena toukokuussa 2009. Toisen albuminsa "Pidemmälle viety" Vieläki Lepposaa julkaisi yhdessä rap-artisti Haamun kanssa. Sen julkaisi Joku Roti Records 4. huhtikuuta 2012. Albumin kappaleesta "Selviytymisoppia" julkaistiin musiikkivideo toukokuussa 2011.


title: Vieläki Lepposaa

text: Murkkumies ja Ritarikunta -yhtyeen Lempi-Joe julkaisivat MartinMäki -nimellä "Tietoo ja meininkii" -nimisen omakustannealbumin kesällä 2011.


title: Valtakunnanneuvosto (Saksa)

text: Valtakunnanneuvosto (saks. "Reichsrat") oli Weimarin tasavallassa osavaltioiden edustajista koostunut elin, joka muodosti valtiopäivien ohella tasavallan lainsäädäntöelimet. Sekä Saksan keisarikunnassa että Saksan liittotasavallassa valtakunnanneuvostoa vastaa liittoneuvosto eli "Bundesrat".


title: Valtakunnanneuvosto (Saksa)

text: Valtakunnanneuvosto koostui Saksan osavaltioiden hallitusten nimeämistä edustajista. Osavaltioiden hallitukset voivat lähettää valtakunnaneuvostoon hallituksen jäseniä tai nimittää heille edustajia. Poikkeuksena oli vain osavaltioista suurin, Preussi, jonka edustajista vain puolet oli osavaltion hallituksen nimeämiä, toisen puolen nimittivät osavaltion hallintoalueiden eli provinssien edustajat. Osavaltioiden edustajien määrä riippui osavaltion asukasmäärästä, kuitenkin niin, että jokaisella osavaltiolla oli neuvostossa edustus eli vähintään yksi ääni. Suurilla osavaltioilla oli yksi edustaja aina 700.000 asukasta kohden (ennen vuotta 1921 miljoonaa asukasta kohden). Preussin valtuutettujen määrää rajasi säännös, jonka mukaan yhdellä osavaltiolla ei saanut olla enempää kuin 2/5 (= 40 %) äänistä.


title: Valtakunnanneuvosto (Saksa)

text: Valtakunnanneuvoston koostumus suosi pieniä jäsenvaltioita. Preussi olisi kokonsa puolesta ollut oikeutettu n. 60 % jäsenistöstä, mutta perustuslain mukaan sillä oli oikeus saada vain 40 %. Myös pienten, vain yhteen jäseneen oikeutettujen osavaltioiden kohdalla edustus jakautui epäoikeudenmukaisesti: miljoonakaupunki ja osavaltio Hampurilla oli (vuoteen 1921) valtakunnanneuvostossa yksi edustaja, samoin kuin 48.000 asukkaan Schaumburg-Lippelläkin.


title: Valtakunnanneuvosto (Saksa)

text: Äänet valtakunnanneuvostossa jakautuivat seuraavasti:


title: Valtakunnanneuvosto (Saksa)

text: Useasta pienvaltioista koostuneen Thüringenin äänet jakautuivat alun perin niin, että Reuß, Sachsen-Altenburg, Sachsen-Coburg-Gotha, Sachsen-Meiningen, Sachsen-Weimar-Eisenach, Schwarzburg-Rudolstadt ja Schwarzburg-Sondershausen saivat kukin yhden edustajan. Vuodesta 1920 osavaltio sai asukaslukunsa mukaisesti kaksi edustajaa. Waldeckin vapaavaltio yhdistyi 1. huhtikuuta 1929 Preussiin, jolloin se menetti paikkansa valtakunnanneuvostossa.


title: Valtakunnanneuvosto (Saksa)

text: Valtakunnanneuvosto kokoontui Berliinin valtiopäivätalon salissa, jossa Saksan keisarikunnan aikaan oli kokoontunut keisarikunnan liittoneuvosto. Kuten vastaava elin keisarikunnan aikaan, valtakunnanneuvoston tehtävänä oli korostaa Saksan federalistista luonnetta osavaltioista koostuvana liittovaltiona.


title: Valtakunnanneuvosto (Saksa)

text: Valtakunnanneuvoston koollekutsumisesta päätti Saksan valtakunnanhallitus. Valtakunnanhallitus määräsi myös valtakunnanneuvoston kulloisenkin puheenjohtajan. Valtakunnanneuvosto muodosti toimintaansa varten valiokuntia. Valtakunnanneuvoston jäsenet saivat tehdä neuvostolle esityksiä, esityksenteko-oikeus oli myös valtakunnanhallituksella. Päätöksen valtakunnanneuvostossa tehtiin yksinkertaisella enemmistöllä. Koska valtakunnanneuvoston edustajat edustivat neuvostossa osavaltioita, heitä sitoi imperatiivinen mandaatti, eli he olivat äänestyksissä sidottuja osavaltioiden hallitusten kantoihin. Valtakunnanneuvoston jäsenet eivät siis saaneet toimia vapaasti ja omantuntonsa mukaisesti.


title: Valtakunnanneuvosto (Saksa)

text: Valtakunnanneuvoston oikeuksiin kuuluivat:Verrattuna keisarikunnan aikaiseen liittoneuvostoon valtakunnanneuvoston valtaoikeudet olivat huomattavasti rajatummat. Sillä oli tosin tehdä lakiesityksiä valtakunnanhallitukselle ja torjua veto-oikeudellaan valtiopäivien säätämät lait, mutta valtiopäivät pystyivät 2/3 määräenemmistöllä kumoamaan minkä tahansa valtakunnanneuvoston päätöksen. Valtakunnaneuvoston toimintavaltaa rajoitti myös se, ettei se saanut kutsua itseään koolle (paitsi kun 1/3 neuvoston jäsenistä sitä vaati), vaan koollekutsumisesta päätti valtakunnanhallitus. Toimintavaltaa rajoitti myös se, että valtakunnanhallitus määräsi neuvoston puheenjohtajan.


title: Valtakunnanneuvosto (Saksa)

text: Saksan valtiopäivät säätivät valtakunnankansleri Adolf Hitlerin aloitteesta 23. maaliskuuta 1933 valtalain, joka antoi Hitlerin johtamalla valtakunnanhallitukselle oikeuden säätää lakeja neljän vuoden määräajaksi. Valtalain 2. artiklan mukaan se ei kuitenkaan rajannut valtakunnanneuvoston toimintaa tai oikeuksia. Valtalain lähetekeskustelussa Hitler oli vieläpä korostanut voimakkaasti, ettei hänen johtamansa valtakunnanhallituksen tarkoituksena ole rajoittaa osavaltioiden itsemääräämisoikeutta tai mahdollisuutta vaikuttaa valtakunnan asioihin.


title: Valtakunnanneuvosto (Saksa)

text: Lupauksestaan piittaamatta Hitler säädätti jo 31. maaliskuuta 1933 lain, jolla osavaltioiden itsehallinto kumottiin valtakunnan hallinnollisen yhtenäistämisen eli "Gleichschaltungin" nimissä. Osavaltioiden parlamentit lakkautettiin 30. tammikuuta 1934. Johdonmukaisena seurauksena - mutta valtalain vastaisesti - myös valtakunnanneuvosto lakkautettiin 14. helmikuuta 1934.


title: TKU808

text: TKU808 on Vieläki Lepposaa -nimisen rap-yhtyeen debyyttialbumi. Se julkaistiin omakustanteena toukokuussa 2009.


title: DJ J-Laini

text: Jussi Laine (s. Rovaniemi), tunnetaan paremmin taiteilijanimellään DJ J-Laini, on suomalainen DJ ja musiikkituottaja. Hän on mukana Kemmuru -nimisessä rap-yhtyeessä. J-Laini räppäsi Tulenkantajat -yhtyeen alkuperäisessä kokoonpanossa ja toimi myös DJ:nä Nuoret Herrat ja Anno Fallo -yhtyeissä. J-Laini soittaa levyjä jatkuvasti klubeilla ja järjestää mm. Yo Kuudes linja Raps! -klubia. Useita vuosia jatkunut Kovalevy-klubi lopetettiin marraskuussa 2008.


title: Saara Mikkola

text: Saara Sinikka Mikkola (o.s. "Annala", 17. toukokuuta 1927 Kaustinen – 15. joulukuuta 2012 Hämeenlinna) oli suomalainen poliitikko ja kunnallisneuvos. Hän toimi kokoomuksen kansanedustajana Hämeen läänin eteläisestä vaalipiiristä heinäkuusta 1975 maaliskuuhun 1987.


title: Saara Mikkola

text: Mikkola valmistui filosofian maisteriksi Helsingin yliopistosta 1951. Hän työskenteli opettajana Jokioisissa (1953–1956), Urjalassa (1958–1964) ja Hämeenlinnassa (1964–1975).


title: Saara Mikkola

text: Mikkola nousi eduskuntaan alun perin varaedustajan paikalta Erkki Huurtamon siirryttyä Kymen läänin maaherraksi. Hän oli jäsenenä eduskunnan pankkivaliokunnassa, sivistysvaliokunnassa, sosiaalivaliokunnassa ja suuressa valiokunnassa. Hän toimi poliittisella urallaan myös muun muassa presidentin valitsijamiehenä vaaleissa 1978 ja 1982 sekä Urjalan kunnan- ja Hämeenlinnan kaupunginvaltuutettuna.


title: Saara Mikkola

text:
Mikkolan luottamustehtäviin kuuluivat myös muun muassa Marttaliiton puheenjohtajuus 1969–1975 ja Etelä-Hämeen Marttojen puheenjohtajuus 1965–1981. Vuonna 1999 hänet nimettiin Marttaliiton kunniapuheenjohtajaksi ja vuonna 1991 hän sai kunnallisneuvoksen arvonimen.
Mikkola oli toisen polven kansanedustaja. Hänen isänsä Juho Anton ”Jussi” Annala toimi Maalaisliiton kansanedustajana 1930–1939 ja 1945–1951.


title: Saara Mikkola

text: Vuonna 1951 Mikkola avioitui rovasti Antti Mikkolan kanssa. He saivat kolme lasta. Pojista Jaakko Mikkola (s. 1961) on toiminut Kymenlaakson maakuntajohtajana vuodesta 2016.


title: Kalle Matilainen (poliitikko)

text: Kalle Kustaa Matilainen (30. toukokuuta 1903 Keitele – 20. maaliskuuta 1975 Imatra) oli suomalainen poliitikko, puoluekannaltaan sosialidemokraatti.


title: Kalle Matilainen (poliitikko)

text: Matilainen toimi syyskuusta 1956 maaliskuuhun 1970 kansanedustajana Kymen läänin vaalipiiristä. Hän nousi eduskuntaan varaedustajan paikalta Juho Kuittisen kuoltua kesken vaalikauden kesäkuussa 1956. Hän oli jäsenenä eduskunnan lakivaliokunnassa, sosiaalivaliokunnassa, työväenasiainvaliokunnassa ja vesilakivaliokunnassa. Hän toimi myös sosiaalivaliokunnan puheenjohtajana. Matilainen vaikutti poliittisella urallaan myös Ruokolahden ja Imatran kunnallispolitiikassa sekä toimi presidentin valitsijamiehenä vaaleissa 1956, 1962 ja 1968.


title: Kalle Matilainen (poliitikko)

text: Matilainen toimi työurallaan maatyöläisenä 1916–1922, kivityömiehenä ratatyömailla 1922–1929, metallimiehenä ja kirvesmiehenä Vuoksenniska Oy:n sulattimolla ja rautatehtaalla Imatralla 1929–1952 ja Imatran työväenyhdistyksen taloudenhoitajana 1952–1956. Hän työskenteli myös pääluottamusmiehenä.


title: Kalle Matilainen (poliitikko)

text: Matilainen oli naimisissa kahdesti, Vieno Elisabeth Hyrkäksen kanssa vuosina 1926–1934 ja Aili Amanda Kalpion kanssa vuodesta 1937.


title: Sotatunturit

text: Sotatunturit sijaitsevat Suomessa Kemijokivarren Lapissa Savukoskella. Rannimmainen sotatunturi on noin 390 metriä merenpinnasta ja Maaimmainen sotatunturi 416 metriä. Maastoltaan molemmat tunturit ovat rakkaisia. Tunturien välisestä kurusta saa alkunsa Sotajoki, joka laskee Nuorttijokeen ja edelleen Tuulomajoen kautta Barentsinmereen.


title: Sotatunturit

text: Rannimmaisen sotatunturin juurella Kemijoen sivujokea Vouhtujokea ja Jäämereen laskevaa Sotajokea erottaa kapea Sotataival-niminen kannas. Jokien muodostamaa reittiä on muinoin käytetty vesikulkureittinä, jolloin veneet on vedetty Sotataipaleen yli vesistöstä toiseen.


title: HMS Partridge

text: HMS Partridge on ollut seitsemän Britannian Kuninkaallisen laivaston aluksen nimenä.


title: Paladin

text: Paladin viittaa seuraaviin:


title: HMS Petard (1916)

text: HMS Petard (viirinumerot G66 ja F20) oli Britannian Kuninkaallisen laivaston Amiraliteetin M-luokan hävittäjä, joka palveli ensimmäisessä maailmansodassa.


title: HMS Petard (1916)

text: Alus tilattiin William Denny and Brothersilta Dumbartonista. Sen köli laskettiin 5. heinäkuuta 1915 ja alus laskettiin vesille 24. maaliskuuta 1916. Alus valmistui vielä samana vuonna 23. toukokuuta.


title: HMS Petard (1916)

text: Skagerrakin taistelussa alus kuului kymmenen hävittäjän muodostamaan 13. hävittäjälaivueeseen, jonka tehtävänä oli suojata 1. taisteluristeilijälaivuetta. Hävittäjälaivueen johtoaluksena oli kevyt risteilijä "HMS Champion". "HMS Petard" laukaisi taistelun aikana torpedonsa osumatta vihollisaluksiin.


title: HMS Petard (1916)

text: Alus myytiin 9. toukokuuta 1921 romutettavaksi.


Maastojuoksun Suomen-mestaruuskilpailut 1913 järjestettiin Turussa 25. toukokuuta. Järjestävänä seurana oli Turun Urheiluliitto. Kilpailut olivat ensimmäiset maastojuoksun SM-kilpailut.


title: Barolo

text: Barolo on italialainen punaviini. Sitä valmistetaan ainoastaan Barolon seudulla Piemonten alueella. Viini tehdään pelkästään Nebbiolo-rypäleestä. Barolo on ollut DOCG-laatuluokiteltu viini vuodesta 1980.


title: Barolo

text: 1800-luvun puoleenväliin asti Nebbiolosta tehtiin Barolon seudulla lähinnä makeita viinejä. Vuosisadan keskivaiheilla Camillo Cavourin aloitteesta alueelle kutsuttu ja palkattu ranskalainen Louis Oudart toi tullessaan uusia viininviljelytekniikoita, kuten myöhäinen sadonkorjuu ja pitkäaikainen uuttaminen. Viinejä myös alettiin kypsyttää kastanjatynnyreissä. Näin tuotetut viinit olivat erittäin tanniinisia ja voimakkaita, eivätkä ne arvostuksestaan huolimatta olleet kuin harvojen suosiossa.


title: Barolo

text: Viininviljelytekniikka pysyi perinteisenä alueella yli sata vuotta. Monesti rypäleet kuivuivat terttuihin, kun odotettiin niiden myöhäistä kypsymistä, mikä teki tanniinisuudesta vaikeasti hallittavaa. Viiniteollisuuden nykyaikaiset teolliset tuotantotavat muuttivat tilanteen 1980-luvulla. Kun viini käytettiin valvotusti suurissa terästankeissa, uuttamisaika lyhennettiin päiviin, ja kun kypsytyksessä alettiin käyttää melko uusia tynnyreitä, tanniinisuuden osuus viinissä muuttui pirteämmäksi turruttavuuden sijaan ja muut Nebbiolon aromit saatiin paremmin esiin. Barolo vaatii kuitenkin aina kypsytystä. Maineikkaimpia barolo-viinin tuottajia on Barbarescon Angelo Gaja.


title: Barolo

text:
Nebbiolo-rypälettä viljellään baroloa varten tarkoin määritellyllä 20,54 neliökilometrin alueella, johon kuuluu osia Cuneon maakunnan 11 kunnasta. Barolon, Castiglione Falletto ja Serralunga d’Alban kunnat kuuluvat alueeseen käytännössä kokonaan. Lisäksi alueeseen kuuluu osia Monforte d’Alban, Novellon, La Morran, Verdunon, Grinzane Cavourin, Diano d’Alban, Cherascon ja Roddin kunnista.
Barolon vuotuinen tuotantomäärä on noin yhdeksän miljoonaa litraa (vuonna 2014).


title: Burn It Down (Linkin Parkin kappale)

text: Burn It Down on Linkin Parkin viidennen, kesäkuussa 2012 julkaistun, "Living Things" -nimisen albumin ensimmäinen single, joka julkaistiin 16. huhtikuuta 2012.


title: Burn It Down (Linkin Parkin kappale)

text: 28. maaliskuuta 2012 Mike Shinoda vahvisti, että ensimmäinen single "Living Things" -albumilta on nimeltään "Burn It Down". Hän myös kertoi yhtyeen kuvaavan musiikkivideota kappaleeseen. Musiikkivideon kappaleeseen on ohjannut yhtyeen jäsen, Joe Hahn. Musiikkivideon ensi-esitys oli MTV:llä 24. toukokuuta 2012.


title: Burn It Down (Linkin Parkin kappale)

text: ”Burn It Down” sai myönteisiä arvioita useilta ammattikriitikoilta. Nick Catucci "Rolling Stonesta" kuvasi Benningtonin säkeitä hänen "kauneimmiksi koskaan". Rick Florino "Artistdirectistä" sanoi ”Burn It Downin” olevan ”yksi sytyttävimmistä kappaleista vuonna 2012”, palkiten kappaleen täysillä viidellä tähdellä. "MusicEyzin" arvostelija antoi kiitosta Shinodan säkeille ja kappaleen kertosäkeelle, mutta hän totesi, että kappale ei tehnyt ensi kuulemalla häneen suurta vaikutusta. Andrew Unterberger "Popdustista" piti Benningtonin laulusta, mutta kritisoi Shinodan räppäystä ja laulun sanoituksia.


title: Burn It Down (Linkin Parkin kappale)

text:
Digitaalinen single:
CD:


title: Burn It Down

text: Burn It Down voi tarkoittaa:


title: In Motion

text: In Motion on Mr. Fastfingerin toinen studioalbumi, joka julkaistiin 30. maaliskuuta 2012.


title: Kastrupin metroasema

text: Kastrup on Kööpenhaminan metron linjan M2 asema Tårnbyn kunnassa Kööpenhaminan kaakkoispuolella. Asema sijaitsee Amagerin saarella joukkoliikenteen maksualueella 4. Asema palvelee Kastrupin taajamaa ympäristöineen. Kastrupin nimellä tunnetulla Kööpenhaminan lentoasemalla on erillinen metroasema ja rautatieasema.


title: Kastrupin metroasema

text: Kastrupin asema on avattu vuonna 2007. Aseman lähellä sijaitsevat Tårnbyn kunnan taidemuseo Kastrupgårdsamlingen sekä rakenteilla oleva Den Blå Planet -akvaario. Metrojunia liikennöi Kööpenhaminan keskustan kautta Vanløseen sekä vastakkaiseen suuntaan Kööpenhaminan lentoasemalle.


title: Vuoden kultaseppä

text: Vuoden kultaseppä on Suomen Kultaseppien Liiton vuodesta 1987 myöntämä nimitys. Nimetyksi tulee henkilö, joka tunnetaan etevänä kulta- tai hopeaseppänä. Vuoden kultaseppä on työskennellyt alalla vähintään viisi vuotta tai hänellä on muita erityisiä ansioita kultasepän alalla.


title: Jo Zeller

text: Jo Zeller (s. 17. heinäkuuta 1955 Männedorf) on sveitsiläinen autourheilija. Hän on urallaan kilpaillut Itävallan Formula 3 Cupissa ja Sveitsin Formula 3-sarjoissa. Zeller on voittanut Sveitsin F3-sarjan mestaruuden ennätykselliset 12 kertaa vuosina 1982, 1984, 1990-92, 1995 ja 1998-2003. Zeller toimii myös oman Jo Zeller Racing-tallinsa tallipäällikkönä. Hänen tallinsa kilpailee nykyään mm Formula 3 Euroseries, Formula Lista Junior ja Saksan F3-sarjoissa. Hänen tallinsa voitti Itävallan F3 Cup sarjan mestaruuden vuonna 2011. Zellerin poika Sandro on myös kilpa-ajaja.


title: Frankfurtin keittiö

text: Frankfurtin keittiöksi kutsutaan itävaltalaisen arkkitehti Margarete Schütte-Lihotzkyn (1897–2000) vuonna 1926 suunnittelemaa kiintokalustein varustettua funktionalistista keittiötä, jota pidetään nykyaikaisen keittiö- ja keittiökalustesuunnittelun lähtökohtana.


title: Frankfurtin keittiö

text: Schütte-Lihotzky suunnitteli keittiön arkkitehti Ernst Mayn, Frankfurt am Mainin asuntoviraston johtajan aloitteesta. Frankfurtin keittiö, jonka jatkajia länsimaiset keittiövalmistajat poikkeuksetta ovat, suunniteltiin alun perin työssäkäyvälle perheen äidille, joka laittaa ruokaa joka päivä. Ruoanvalmistamisella oli yksi funktionaalinen tarve: ravinnon tehokas valmistaminen ja jakelu perheelle.


title: Frankfurtin keittiö

text: Keittiö pyrittiin taylorismin hengessä suunnittelemaan yhtä tehokkaaksi kuin teollisuustyöntekijän työpiste, jossa kaikki tarvittava oli helposti ulottuvilla niin, että työ olisi mahdollisimman nopeaa ja sujuvaa. Schütte-Lihotzky katsoi, ettei työväenluokan keittiössä tarvita perheenemännän lisäksi tilaa palvelijalle, joten Frankfurtin keittiö mitoitettiin kompaktiksi yhden hengen työtilaksi. Samalla keittiö soveltui hyvin yhä tehokkaammaksi muuttuneeseen asuntotuotantoon. Keittiökaapiston osat valmistettiin ensi kertaa valtaosin tehtaalla standardoidun moduulin mukaisesti.


title: Frankfurtin keittiö

text: Pienin Frankfurtin keittiön tyypeistä oli pinta-alaltaan vain 190×340 cm. Toisella lyhyellä sivulla oli ovi, toisella ikkuna ja sen ääressä istumatyöpiste. Toiselle pitkälle seinälle sijoitettiin tiskialtaat, työtaso ja korkea kaapisto; toisella seinällä oli liesi ja alas taittuva silityslauta. Keittiökaapistot maalattiin tumman sinivihreiksi, koska väri tutkimusten mukaan karkotti kärpäsiä. Työtaso oli päällystetty linoleumilla ja siinä oli vapaa reuna senaikaisten käsikäyttöisten keittiökoneiden kuten lihamyllyn kiinnittämiseen. Työtason alla oli iso alumiininen lokerolaatikosto jauhojen, sokerin ja muiden kuivatavaroiden säilytykseen. Liedeksi Schütte-Lihotzky kaavaili ensin sähköliettä, mutta sähkön kalleuden vuoksi vaihtoehtona oli sähkö- ja puulämmitteinen yhdistelmäliesi.


title: Frankfurtin keittiö

text: Vuosien 1926 ja 1932 välillä Frankfurtin alueen uudisasuntoihin asennettiin noin 10 000 Frankfurtin keittiön eri versiota. Frankfurtin keittiöön perustunut ajatus uudesta modernista keittiöstä levisi koko Eurooppaan ja tuli toisen maailmansodan jälkeen myös Suomeen, jossa se soveltui hyvin jälleenrakennuskauden teolliseen asuntotuotantoon.


title: Wilhelm Andstén

text: Gabriel Wilhelm Andstén (31. heinäkuuta 1818 Helsinki – 31. toukokuuta 1894) oli suomalainen tehtailija ja Helsingissä toimineen Wilh. Andsténin kaakelitehtaan perustaja.


title: Wilhelm Andstén

text: Andsténin isä oli rakennusmestari. Tultuaan kisälliksi Andstén lähti Pietariin jossa hän työskenteli fajanssitehtaassa. Vuonna 1842 hän perusti Helsingin Sörnäisiin kaakeli- ja fajanssitehtaan joka oli ensimmäinen laatuaan Suomessa. Tehtaan päätuotteena olivat uunikaakelit mutta se valmisti myös seinä- ja lattialaattoja, pienoispatsaita ja erilaisia talousesineitä. Se oli 1900-luvun alussa Suomen kolmen suurimman keramiikkatehtaan joukossa (muita olivat Arabia ja Turun Kaakelitehdas).


title: Wilhelm Andstén

text: Andstén johti tehdasta vuoteen 1890 saakka. Hänen jälkeensä tehtaan johdossa olivat Otto Andstén (1890–1916) ja Curt Andstén (1916–1918). Turun kaakelitehdas osti 1918 tehtaan ja yhdisti sen omistamaansa "Tikkurilan kaakelitehtaaseen". Tehdas toimi sitten Tikkurilassa nimellä "Wilh. Andsténs Fabriksaktiebolag Dickursby" aina vuoteen 1937 saakka.


LTIndigo vol. 2: Uneton tuulisessa kylässä on rap-artisti Jussi Kuoman 2. kesäkuuta 2012 julkaistu EP.


Maastojuoksun Suomen-mestaruuskilpailut 1914 järjestettiin Kuopiossa 31. toukokuuta. Kilpailujen järjestävänä seurana toimi Kuopion Riento. Kyseessä olivat toiset Suomessa toteutetut maastojuoksun SM-kilpailut. Matkaan lähti 14 juoksijaa, jotka juoksivat yli neljän kilometrin radan kahteen otteeseen. Kuopion Rientoa edustanut Arvi Kokkonen uusi aiempana vuotena saavuttamansa Suomen mestaruuden, ja Kuopion Riento saavutti kilpailuissa kolmoisvoiton.


title: Team Tawast-Volley

text: Team Tawast-Volley on Hämeenlinnassa, Hattulassa ja Janakkalassa toimiva lentopalloseura. TT-Volley on perustettu vuonna 2002 ja sillä on noin 200 rekisteröityä pelaajaa ja toimintaa pyöritetään 30 valmentajan voimin. Seuralla on edustusjoukkueet sekä miehissä että naisissa; miehet pelaavat 2-sarjassa ja naiset 1-sarjassa.


title: Team Tawast-Volley

text: Seuran kotisivut


title: Globe (Gracias)

text: Globe on suomalaisen rap-artisti Graciaksen ensimmäinen pitkäsoitto, joka julkaistiin 9. toukokuuta 2012 Cocoa Musicin kautta. Albumi on tehty yhteistyössä tuottaja JTT:n kanssa, joka on tehnyt kaikki albumin biitit.


title: Globe (Gracias)

text: Albumin ensimmäinen musiikkivideo julkaistiin tammikuun lopulla 2012 kappaleesta "40k Volts". Kappaleella vierailee ruotsalainen rap-artisti Eboi. Toinen musiikkivideo julkaistiin kappaleesta "Night Shift" maaliskuussa ja kolmas kappaleesta "Bars" toukokuussa. Albumista julkaistaan vinyylieversio syyskuussa 2012. Vinyyliversio sisältää DJ Kridlokkin tekemän remixversion albumin kappaleesta "Night Shift". Remixversiosta julkaistiin musiikkivideo elokuussa 2012. "Globe" nousi Suomen virallisen albumilistan 28. sijalle viikolla 20/2012.


title: Viinin dekantointi

text: Viinin dekantointi on toimenpide, jossa viinin säilytysastiasta eli viinipullosta kaadetaan viini toiseen astiaan, vaikkapa karahviin, siten että pullon pohjalle kertynyt sakka ja "viinikivi" eli kiteytyneet omena- ja viinihappo jäävät pulloon. Samalla viini saadaan reagoimaan ilman kanssa. Viinin dekantoinnissa ilman happi vaikuttaa oleellisesti viinin makuun, tuoksuun ja luonteeseen. Tällä ”ilmastoinnilla” voidaan kypsyttää viinejä varsinkin, jos ne ovat vielä kovin tuoreita ja kypsymättömiä. Viini dekantoidaan tarjoiluastiaansa, joka on usein koristeellinen lasikarahvi.


title: Viinin dekantointi

text: Viinin dekantointi aloitetaan sijoittamalla viinipullo pullokoriin, jossa se saa levätä lappeellaan, jotta sakka asettuu. Tai jos viini on varastoitu, pullokorin tehtävä on pitää pullo varastotelineen asennossa. Pullokoria ei käytetä viinin annosteluun pöydässä. Korkki avataan pullon maatessa pullokorissa, mielellään korkin ulos vetävällä korkkiruuvilla, häiritsemättä viiniä. Lyijykapseli ja korkin purut on poistettava pullon suulta. Pullo otetaan pullokorista ja viini kaadetaan varovasti karahviin sen reunaa myöten. Kynttilän liekki (tai joku muu valolähde) helpottaa sakan näkemistä ja sakkarajan erottamista viinistä.


title: Viinin dekantointi

text: Dekantoinnista hyötyvät nuoret viinit. Tavallinen dekantointiaika on noin 1–2 tuntia, mutta jopa 24 tuntia voi sopia joillekin viineille. Beaujolais Nouveau -viinin dekantointi saattaa muuttaa puolessa tunnissa, ”kuolleen tuntuisen” viinin kukoistukseen.


title: Perniön Sisu

text: Perniön Sisu on nykyisin Salossa, entisen Perniön kunnan alueella toimiva urheiluseura. Se perustettiin vuonna 1952, kun muutaman aktiivin joukko halusi irrottautua Perniön Nousevan alaosastosta omaksi seurakseen. Aluksi seuran lajeina olivat yleisurheilu ja hiihto sekä hieman myöhemmin mukaan tulleet lentopallo, pöytätennis ja painonnosto. Nykyisin lajivalikoimassa ovat omina jaostoinaan lentopallo ja vuodesta 2002 lähtien mukana ollut sulkapallo. Lisäksi yhteisen jaoston muodostavat yleisurheilu, hiihto ja kuntoliikunta.


title: Perniön Sisu

text: Seuran kotisivut


title: Beth Broderick

text: Beth Broderick (s. 1959) on yhdysvaltalainen näyttelijä. Hän on tunnettu televisiosarjan "Sabrina, teininoita" Zeldana. Broderick kasvoi ja opiskeli Kaliforniassa. Hän on esiintynyt Sabrinan lisäksi televisiosarjoissa "The Five Mrs. Buchanans", "Hearts Afire" ja "Glory Days".


Maastojuoksun Suomen-mestaruuskilpailut 1915 järjestettiin Helsingin Oulunkylässä 16. toukokuuta Jyryn järjestäminä. Kilpailut olivat kolmannet maastojuoksun SM-kilpailut. Osanottajia oli parisenkymmentä, joista 10 juoksi maaliin saakka. Ainoastaan Helsingin Jyry sai kolme edustajaa maaliin ja voitti näin ollen joukkuekilpailun. Matka oli vajaan 10 km mittainen ja se juostiin kolmena lenkkinä osaksi raviradan alueella. Maasto oli kohtalaisen tasainen, mutta sisälsi tiheitä metsiä ja risukoita. Ilma oli poutainen, mutta kylmähkö.


title: RIM-2 Terrier

text: RIM-2 Terrier oli Yhdysvaltain merivoimien käyttämä ilmatorjuntaohjus. Ohjustyypin valmistaja oli Convair. Testaukset aloitettiin vuonna 1951. Vuosien 1954–1960 välillä asejärjestelmää käytti myös Yhdysvaltain merijalkaväki, joskaan ei kovin laajasti. Maavoimat eivät RIM-2 Terrieriä käyttöönsä hyväksyneet.


title: RIM-2 Terrier

text: Vuoteen 1966 mennessä ohjusta oli valmistettu kahdeksan kehitysversiota ja noin 8 000 kappaletta. Kehitystyö paransi aseen toimintakorkeutta, joka oli ensimmäisellä käyttöön hyväksytyllä tyypillä 12 km, myöhemmin 20 km. Myös ulottuvuus parani, joka kohosi 24 km:stä 75:een. Kehitystyön ohella, ohjuksen lentonopeus kohosi 1,8 Machista 3.0:aan. Versio D käytti taistelulatauksenaan 1 kT vahvuista "W-45" ydinkärkeä.


title: RIM-2 Terrier

text: Ohjustyypin ohjausjärjestelmä perustui säteenseurantaan (engl. "beam riding"), joka ei soveltunut maavoimien käyttötarpeisiin yhtä hyvin kuin merivoimien. RIM-2 Terrierin yhdestä kehitysversiosta syntyi lyhyen kantaman ilmatorjuntaohjus laivastolle: RIM-24 Tartar.


title: Angelan kosto

text:
Angelan kosto ("Private Scandals") on kirjailija Nora Robertsin tuotantoa 1990-luvulta. Kirja kertoo kahden naisen Deanna Reynoldsin ja Angela Perkinsin välisestä
kamppailusta rakkaudessa ja vallassa.


title: Angelan kosto

text: Ennen Deanna ja Angela olivat parhaita ystäviä. CBC-TV:n nuori juontaja Deanna oli talkshow-kuningatar Angelan innokkain ja paras oppilas. Angela, jonka platinanvaalea täydellisyys naamioi taakseen hirvittävän epävarmuuden, otti Deannan siipiensä suojaan. Angela antaa Deannalle henkeäsalpaavan tarjouksen: lähteä kanssaan New Yorkiin luomaan täydellistä ja ylellistä uraa tv-alalla. Deanna kieltäytyy järkisyistä; hänen perheensä on Chicagossa, eikä hän halua jättää myöskään ihanan lempeää sulhasehdokas Marshallia. Angela katkeroituu Deannan kieltäytymisestä, ja viettelee Marshallin. Juuri silloin Deanna yllättää heidät, ja tajuaa koko jutun olleen Angelan kiero juoni. Löydettyään Marshallin rakkaan ystävänsä sylistä Deanna ryntää suoraa päätä komean ulkomaankirjeenvaihtajan, ja samalla Angelan entisen rakastetun Finn Rileyn syliin. Finn ja Deanna rakastuvat palavasti toisiinsa, eikä mikään - edes Angela pääse heidän väliinsä. Angelan lähdettyä New Yorkiin luomaan omaa hienoisen täydellistä uraansa Deanna aloittaa "Deannan Tunti" -ohjelman, joka lyö kirkkaasti laudalta Angelan katsojaluvut. Nyt kun Deanna on vienyt Angelalta sekä maineen, että rakkauden, ei Angelan kostonhimolla ole minkäänlaista rajaa!


title: Angelan kosto

text: Deanna on onnellinen Finnin kanssa, pian he jo suunnittelevat häitä. Deanna on miltei uransa alusta asti saanut palvovia ja rakastavia rakkauskirjeitä samalta ihmiseltä. Aluksi herttaisen ihailevat kirjeet eivät hetkauttaneet Deannaa, mutta nyt, häntä alkaa hiljalleen pelottaa. Kun ihmisiä, jotka ovat tavalla tai toisella satuttaneet Deannaa, alkaa kuolla, alkaa Deannaa tosissaan pelottaa. Ensin kuoli Angelan kätyri Lew McNeil, sitten Angela, ja lopuksi myös Marshall joka oli uhkaillut Deannaa, ja käynyt käsiksi häneen.


title: Angelan kosto

text:
Loppua kohden paljastuu, että ihailevat kirjeet ja raa’at murhat liittyvät toisiinsa. Deannan uskollinen ihailija on tappanut heidät suojellakseen Deannaa. Ihailija kaappaa Deannan, ja tämä paljastuu hänen ohjelmansa ohjaajaksi, Jeffiksi. Jeff on vanginnut Deannan kuolleen enonsa perintötalon
äänieristettyyn huoneeseen, jonne hän on kantanut Deannalle kaiken mitä nainen saattaa tarvita. Deanna yrittää aluksi puhua järkeä Jeffille, mutta mies vakuuttaa ajattelevansa vain naisen parasta.


title: Angelan kosto

text: Finn ei kuitenkaan ole mikään typerys, vaan viimetingassa löytää Deannan toimittajan vaistojensa avulla. Deannan tarina päättyy häkellyttävän onnellisesti!


title: Giancarlo Ferrari

text: Giancarlo Ferrari (s. 22. lokakuuta 1942) on italialainen entinen jousiampuja. Hän sai pronssia yksilökilpailussa sekä vuoden 1976 kesäolympialaisissa Montrealissa että vuoden 1980 kesäolympialaisissa Moskovassa.


title: Basil Shaaban

text: Basil Shaaban (s. 27. maaliskuuta 1980 Beirut) on libanonilainen moottoriurheilija. Hän aloitti uransa 14-vuotiaana karting-sarjoissa. Valmistuttuaan Kalifornian yliopistosta Berkeleyssä vuonna 2004 Shaaban kilpaili Formula Renault 2000- ja Formula Ford 1800 -sarjoissa ollen ensimmäinen arabi, joka on voittanut Formula Ford -kilpailun Euroopassa. Vuosina 2005–2007 Shaaban kilpaili A1 Grand Prix -sarjassa edustaen Libanonia. Hän ei saavuttanut pisteitä sarjassa. Shaaban testasi Formula Palmer Audi -sarjan autoa vuonna 2007. Vuosina 2007–2009 Shaaban kilpaili Formula 3 Euroseries -sarjassa sijoittuen parhaimmillaan kilpailun kolmanneksi. Shaaban on kilpaillut myös Italian ja Britannian F3-sarjoissa vaihtelevalla menestyksellä.


title: Emanuel Messias de Oliveira

text: Emanuel Messias de Oliveira (s. 22. huhtikuuta 1948) on brasilialainen roomalaiskatolinen piispa. Hänet vihittiin papiksi Governador Valadaresin hiippakuntaan 4. helmikuuta 1976 ja nimitettiin Guanhãesin hiippakunnan piispaksi 14. tammikuuta 1998. Piispaksi vihkiminen seurasi 19. huhtikuuta. Pääkonsekraattorina toimi José Goncalves Heleno, jota avustivat Hermínio Malzone Hugo ja Luciano Pedro Mendes de Almeida.


title: Emanuel Messias de Oliveira

text: Messias de Oliveira sai 16. helmikuuta 2011 nimityksen Caratingan piispaksi, joksi hänet asetettiin 20. toukokuuta.


title: Hermínio Malzone Hugo

text: Hermínio Malzone Hugo (6. maaliskuuta 1915 Guaxupé – 20. helmikuuta 2002) oli brasilialainen roomalaiskatolinen piispa. Hänet vihittiin papiksi Guaxupén hiippakuntaan 27. maaliskuuta 1938 ja nimitettiin Governador Valadaresin hiippakunnan piispaksi 29. tammikuuta 1957. Piispaksi vihkiminen seurasi 5. toukokuuta. Pääkonsekraattorina toimi Armando Lombardi, jota avustivat Inácio João Dal Monte ja Lafayette Libânio.


title: Hermínio Malzone Hugo

text: Malzone Hugo osallistui Vatikaanin toiseen kirkolliskokoukseen. Hän erosi tehtävistään piispana 7. joulukuuta 1977.


title: Helminauha

text: Helminauha on vuonna 2007 perustettu suomalainen yhtye, jonka ohjelmistoon kuuluu iskelmä- ja tanssimusiikkia. Alkuaikoina yhtye tunnettiin nimellä "Tahdissa". Helminauha valittiin musiikkitoimittajien toimesta vuoden 2013 tanssittajatulokkaaksi.


title: José de Lanza Neto

text: José de Lanza Neto (s. 31. joulukuuta 1952) on brasilialainen roomalaiskatolinen piispa. Hänet vihittiin papiksi Jaboticabalin hiippakuntaan 31. lokakuuta 1980 ja nimitettiin Londrinan arkkihiippakunnan vihkipiispaksi sekä Madesin titulaaripiispaksi 23. kesäkuuta 2004. Piispaksi vihkiminen seurasi 19. syyskuuta. Pääkonsekraattorina toimi Fernando Antônio Brochini, jota avustivat Luíz Eugênio Pérez ja Albano Bortoletto Cavallin.


title: José de Lanza Neto

text: De Lanza Neto sai 13. kesäkuuta 2007 nimityksen Guaxupén piispaksi.


title: Lafayette Libânio

text: Lafayette Libânio (1. lokakuuta 1886 – 28. heinäkuuta 1979) oli brasilialainen roomalaiskatolinen piispa. Hänet vihittiin papiksi 25. joulukuuta 1909 ja nimitettiin Rio Preton hiippakunnan piispaksi 8. elokuuta 1930. Piispaksi vihkiminen seurasi 27. joulukuuta. Pääkonsekraattorina toimi Octávio Augusto Chagas de Miranda, jota avustivat Antônio Augusto de Assis ja Joaquim Mamede da Silva Leite. Libânio asetettiin virkaan 22. tammikuuta 1931.


title: Lafayette Libânio

text: Libânio osallistui Vatikaanin toiseen kirkolliskokoukseen. Hän jäi eläkkeelle 3. marraskuuta 1966, jolloin hänet nimitettiin Girus Tarasiin titulaaripiispaksi. Hän erosi tästä tehtävästä 14. joulukuuta 1970.


title: Salon seudun ammattiopisto

text: Salon seudun ammattiopisto on Salossa sijaitseva toisen asteen ammatillinen oppilaitos. Ammattiopistossa opiskelee noin 1 700 opiskelijaa. Oppilaitoksessa voi suorittaa seuraavat perustutkinnot seuraavilla aloilla: käsi- ja taideteollisuus, kauneudenhoitoala, liiketalous- ja kauppa, majoitus- ja ravitsemus, sosiaali- ja terveysala, tekniikka ja liikenne sekä tietojenkäsittely.


title: Wacław Świerzawski

text: Wacław Świerzawski (14. toukokuuta 1927 – 7. lokakuuta 2017 Sandomierz) oli puolalainen roomalaiskatolinen piispa. Hänet vihki papiksi Eugeniusz Baziak 11. joulukuuta 1949. Świerzawski nimitettiin Sandomierzin hiippakunnan piispaksi 25. maaliskuuta 1992. Piispaksi vihkiminen seurasi 28. huhtikuuta. Pääkonsekraattorina toimi Józef Kowalczyk, jota avustivat Ignacy Tokarczuk, Boleslaw Pylak ja Marian Jaworski.


title: Wacław Świerzawski

text: Świerzawski jäi eläkkeelle 7. lokakuuta 2002.


title: Brovary

text: Brovary () on kaupunki Ukrainan Kiovan alueella, 20 kilometriä maan pääkaupungista Kiovasta koilliseen. Se on Kiovan esikaupunki ja asukasluvultaan Kiovan alueen toiseksi suurin kaupunki ja hallinnollisesti alueen alainen kuntatason yksikkö. Brovaryn kaupunki toimii myös ympäröivän Brovaryn piirin hallintokeskuksena. Vuonna 2010 kaupungissa asui 96 000 ja ympäröivässä piirissä 68 600 henkeä.


title: Brovary

text: Brovary mainitaan historiallisissa dokumenteissa jo 1628 talonpoikien ja kasakoiden asuinpaikkana. Kaupungin nimi tarkoittaa ukrainan kielessä olutpanimoita. Nykyään kaupunki tunnetaan muun muassa usean ukrainalaisen kenkätehtaan kotikaupunkina. Se on myös usean ukrainalaisen huippu-urheilijan aiempi tai nykyinen kotipaikkakunta. Kaupungissa toimii paikallishistoriaa esittelevä museo ja suuri vesipuisto/vapaa-ajankeskus.


title: Brovary

text: Kaupungista on melko sujuvat lähi- ja taajamajunayhteydet lounaaseen Kiovan suuntaan ja luoteeseen Nežiniin. Brovaryn rautatieasema sijaitsee Ukrainan rautateiden Kiovasta koilliseen esimerkiksi Moskovaan tai Homeliin ja Pietariin johtavan pääradan varrella, mutta näihin kaupunkiin menevät pitkän matkan pikajunat eivät pysähdy kaupungissa. Maantieyhteyksistä tärkeimpiin kuuluu Ukrainan valtatie M01, joka on osa euroopateitä ja ja joka ohittaa Brovaryn kaupungin sen itäpuolelta.


title: Wolfgang Rolly

text: Wolfgang Rolly (25. marraskuuta 1927 Darmstadt – 25. maaliskuuta 2008) oli saksalainen roomalaiskatolinen piispa. Hänet vihittiin papiksi Mainzin hiippakuntaan 28. helmikuuta 1953 ja nimitettiin sen vihkipiispaksi sekä Taborentan titulaaripiispaksi 5. kesäkuuta 1972. Piispaksi vihkiminen seurasi 2. heinäkuuta. Pääkonsekraattorina toimi Hermann Volk, jota avustivat Heinrich Tenhumberg ja Joseph Maria Reuss.


title: Wolfgang Rolly

text: Rolly jäi eläkkeelle 20. helmikuuta 2003.


title: Ulrich Neymeyr

text: Ulrich Neymeyr (s. 12. elokuuta 1957) on saksalainen roomalaiskatolinen piispa. Hänet vihki papiksi Mainzin hiippakuntaan Hermann Volk 12. kesäkuuta 1982. Hänet nimitettiin sen vihkipiispaksi ja Maraguian titulaaripiispaksi 20. helmikuuta 2003. Piispaksi vihkiminen seurasi 21. huhtikuuta. Pääkonsekraattorina toimi Karl Lehmann, jota avustivat Karl-Josef Rauber ja Wolfgang Rolly.


title: Kesäyö (maalaus)

text: Kesäyö on turkulaisen modernistin ja surrealistin Otto Mäkilän öljyvärimaalaus kankaalle, 70×90 cm, vuodelta 1938. Maalaus ostettiin Ateneumin taidemuseon kokoelmiin vuonna 1939.


title: Kesäyö (maalaus)

text: Maalaus kokoaa yhteen Mäkilän maalausten 1930-luvun kehityksen piirteitä. Etualalla on mystinen naishahmo, joka antaa syvyysvaikutelmaa, ja taustalla heinäseipäitä pellolla vähävaloissa joskaan ei aivan pimeässä kesäyössä. Maalauksessa näkyy Mäkilän kiinnostus ihmisen kaksijakoiseen olemukseen. Naisen kasvot ja kesäöinen maisema - eli sisäinen ja ulkoinen todellisuus ovat maalauksessa läsnä.


title: Kesäyö (maalaus)

text:
Mäkilän aiheet olivat muuttuneet synkemmiksi hieman ennen maailmansotaa.
Hän oli 1930-1931 Pariisissa opiskellessaan saanut virikkeen siirtyä kohti mystistä unimaailmaa ja surrealismia. Mäkilän taiteeseen vaikutti tutustuminen Pablo Picasson, Henri Matissen ja Marc Chagallin teoksiin, joista erityisesti Chagall johdatti häntä kohti surrealismia.


title: Kesäyö (maalaus)

text: "Kesäyö" samoin kuin "Poésie" olivat runollisia näkyjä, jotka muistuttivat ihmisen yhteydestä luontoon, niissä oli mukana panteistista salaperäistä ja tuntematonta maailmaa. Niissä oli siten uusia vaihtoehtoja sisäiseen maailmaansa sulkeutuneelle ihmiselle. Mäkilän oppaana tämänsuuntaisissa ajatuksissa oli ollut Rabindranath Tagore.


title: Kesäyö (maalaus)

text:
Modernismi ja klassismi yhdistyvät usein Mäkilän maalausten hahmoissa. Niissä on antiikin piirteitä kuten egyptiläisten tapaan kuvatut silmät ja picassolaista hahmojen kubistisuutta.
Horisonttiviiva tuo mukaan tilaan ja sijoittaa hahmot mielen maisemaan.


title: Georg Kandlinger

text: Georg Kandlinger (s. 30. maaliskuuta 1949 Rottach-Egern) on saksalainen entinen hiihtäjä. Hän edusti seuratasolla SC Rottach-Egerniä. Kandlinger kilpaili Innsbruckin olympialaisissa 1976, joissa hän oli 15 kilometrin kisassa 31. ja hiihti maansa yhdeksänneksi sijoittuneessa viestijoukkueessa, mutta joutui keskeyttämään 50 kilometrillä.


title: Aage Larsen

text: Aage Ernst Larsen (3. elokuuta 1923 – 31. lokakuuta 2016) oli tanskalainen soutaja. Hän sai kaksikossa hopeaa vuoden 1948 kesäolympialaisissa Lontoossa. Hän kilpaili siinä myös vuoden 1952 kesäolympialaisissa Helsingissä.


title: Felice Fanetti

text: Felice Fanetti (20. helmikuuta 1914 Cremona – 1. syyskuuta 1965) oli italialainen soutaja. Hän kilpaili vuoden 1948 kesäolympialaisissa Lontoossa ja sai siellä pronssia perämiehettömässä kaksikossa.


title: Neal Morse

text: Neal Morse (s. 2. elokuuta 1960 Van Nuys, Kalifornia) on yhdysvaltalainen multi-instrumentalisti sekä progressiivisen rockin säveltäjä. Rockin maailmankartalle hän nousi progesuuruus Spock's Beardin perustajajäsenenä ja biisinikkarina. Myöhemmin hän perusti Transatlantic-yhtyeen yhdessä entisen Dream Theater -rumpali Mike Portnoyn kanssa, joka on ollut mukana hänen soololevyillään.


title: Neal Morse

text: Morse kasvoi San Fernandossa, Los Angelesissa, ja oli yksi neljästä lapsesta. Hänen isänsä toimi kuoronjohtajana. Morse alkoi soittaa pianoa viisivuotiaana ja opetteli soittamaan kitaraa pian sen jälkeen.


title: Neal Morse

text:
Musiikillisen läpimurtonsa hän teki yhdessä veljensä Alan Morsen kanssa perustaessaan progressiviista rockia soittavan Spock's Beardin vuonna 1992. Bändiin liittyivät myös rumpali Nick D'Virgilio sekä basisti Dave Meros.
Vuonna 1999 syntyi uusi superbändi (Transatlantic), joka koostui viidestä huippumuusikosta: (Neal Morse, Mike Portnoy, Roine Stolt, Pete Trewavas).


title: Neal Morse

text: Vuonna 2002 Neal Morse tuli uskoon, ja jätti yhtyeensä Spock's Beardin sekä Transatlanticin (johon hän myöhemmin palasi). Nykyään hän tekee soolouraa. Nealin vakiokokoonpanossa soittavat rumpali Mike Portnoy sekä basisti Randy George.


title: Victor Maréchal

text: Victor Maréchal (7. lokakuuta 1838 – 21. syyskuuta 1887) oli ranskalainen roomalaiskatolinen piispa. Hänet vihittiin papiksi Versaillesin hiippakuntaan 6. heinäkuuta 1862 ja nimitettiin Lavalin hiippakunnan piispaksi 16. huhtikuuta 1887. Piispaksi konsekroinnin suoritti 25. heinäkuuta Pierre-Antoine-Paul Goux, jota avustivat Paul-Félix-Arséne Billard ja Alfred-François Fleury-Hottot.


title: Guntis Atars

text: Guntis Atars on entinen latvialainen lentopalloilija ja nykyinen lentopallovalmentaja, joka valmentaa kaudella 2012–2013 Suomessa lentopallon Mestaruusliigassa Saimaa Volleyn joukkuetta. Hän lopetti pelaajauransa Saimaa Volleyn paidassa kauden 2010–2011 jälkeen ja siirtyi SaVon kakkosvalmentajaksi. Atars esiintyi pelaajauransa aikana Suomessa, Latviassa ja Ranskassa. Hänet valittiin kolmesti peräkkäin SM-liigan tähdistöjoukkueeseen kausien 2002–2004 aikana.


title: Guntis Atars

text: Atars pelasi Mestaruusliigassa 1995–2011 379 ottelua ja voitti 1999 SM-kultaa Paterissa ja samassa seurassa kaksi pronssia (1998, 2000). Suomen cupin Atars voitti 1997 ja 1999. Liigassa hän pelasi Paterissa ja sen seuraajassa Saimaa Volleyssa. Lisäksi keskitorjujana pelannut latvialainen pelasi 2005–2007 Ranskassa ja 2007–2009 kotimaassaan.


title: Olle Rinman

text: Olle Fredrik Alexander Rinman (30. maaliskuuta 1908 Tukholma – 28. toukokuuta 1985 Lidingö) oli ruotsalainen purjehtija. Hän edusti seuratasolla saltsjöbadenilaista KSSS:ää. Rinman kilpaili Pariisin olympialaisissa 1924, joissa hän oli 16-vuotiaana mukana maansa neljänneksi sijoittuneessa 6mR-luokan joukkueessa. Myös Ollen isä Nils oli mukana samassa venekunnassa.


title: Gisleno Veneri

text: Gisleno Veneri (21. syyskuuta 1844 – 15. marraskuuta 1937) oli italialainen roomalaiskatolinen arkkipiispa. Hänet vihittiin papiksi 15. kesäkuuta 1867 ja nimitettiin Acquapendenten hiippakunnan piispaksi 23. toukokuuta 1887. Piispaksi vihkiminen seurasi 5. kesäkuuta. Pääkonsekraattorina toimi Lucido Maria Parocchi.


title: Gisleno Veneri

text: Veneri jäi eläkkeelle 15. joulukuuta 1919, jolloin hänet nimitettiin Darnisin titulaariarkkipiispaksi.


title: Nils Rinman

text: Nils Fredrik Rinman (28. marraskuuta 1880 Tukholma – 19. lokakuuta 1939 Tukholma) oli ruotsalainen purjehtija. Hän edusti seuratasolla saltsjöbadenilaista KSSS:ää. Rinman kilpaili Pariisin olympialaisissa 1924, joissa hän oli mukana maansa neljänneksi sijoittuneessa 6mR-luokan joukkueessa. Samassa venekunnassa oli mukana myös Nilsin poika Olle.


title: Vincenzo Zarri

text: Vincenzo Zarri (s. 23. lokakuuta 1929 Bologna) on italialainen roomalaiskatolinen piispa. Hänet vihittiin papiksi Bolognan arkkihiippakuntaan 25. heinäkuuta 1952 ja nimitettiin sen vihkipiispaksi sekä Lunin titulaaripiispaksi 24. toukokuuta 1976. Piispaksi vihkiminen seurasi 29. kesäkuuta. Pääkonsekraattorina toimi Antonio Poma, jota avustivat Marco Cé ja Benito Cocchi.


title: Vincenzo Zarri

text: Zarri sai 9. huhtikuuta 1988 nimityksen Forli-Bertinoron piispaksi, jona hän toimi, kunnes jäi eläkkeelle 12. marraskuuta 2005.


title: Amerikantapiiri

text: Amerikantapiiri ("Tapirus terrestris") on kavioeläimiin kuuluva nisäkäslaji. Amerikantapiiria esiintyy Etelä-Amerikassa Venezuelasta ja Kolumbiasta Brasiliaan, Argentiinaan ja Paraguayhin saakka.


title: Amerikantapiiri

text:
Amerikantapiiri painaa 225 kiloa ja se kasvaa noin metrin korkuiseksi ja kahden metrin pituiseksi. Aikuisella eläimellä on ruskea karvapeite, kun taas nuorilla yksilöillä on tummanruskea pohjaväri ja vaaleampia pitkittäisraitoja. Aikuisilla eläimillä on myös paksu harjas, joka alkaa korvien välistä ja päättyy lapojen väliin. Tapiirien etujaloissa on kolme ja takajaloissa neljä varvasta.
Amerikantapiiri on arka yöeläin. Se viihtyy Etelä-Amerikan sademetsissä, etenkin tulva-alueilla, koska liikkuu mielellään vedessä ja on hyvä uimaan ja sukeltamaan. Tapiirien ruokavalioon kuuluvat puiden ja pensaiden lehdet ja hedelmät.


title: Amerikantapiiri

text: Naaraan kantoaika on 400 vuorokautta ja se synnyttää vain yhden jälkeläisen. Vastasyntynyt yksilö painaa noin kuusi kiloa. Vieroittaminen alkaa noin 6-8 kuukauden iässä ja ne saavuttavat sukukypsyytensä noin neljän vuoden iässä. Tapiirit voivat elää jopa 35-vuotiaiksi.


title: Amerikantapiiri

text: Amerikantapiiri on uhanalainen laji, ja sen kanta pienenee jatkuvasti. Lajin häviämiseen on monia syitä. Tapiirit ovat jaguaarien ja puumien luonnollista ravintoa, minkä lisäksi uhkana ovat alligaattorit. Syinä lajin uhanalaistumiseen ovat metsästys ja luontaisten elinalueiden häviäminen etenkin puunhakkuiden takia.


title: Per Arne Nilsen

text: Per Arne Dalene Nilsen (s. 30. maaliskuuta 1961 Mandal) on norjalainen entinen purjehtija. Hän edusti seuratasolla Mandal Seilforeningia.


title: Per Arne Nilsen

text: Nilsen voitti vuonna 1983 Laser-luokan MM-hopeaa ja kilpaili seuraavan vuoden olympialaisissa finnjollassa, jossa hän jäi 21:seksi. Hän oli mukana maansa Tornado-luokan joukkueessa sekä Soulin olympialaisissa 1988, joissa Norja oli kuudes, että Barcelonan kisoissa 1992, joissa Nilsen jäi joukkueineen viidenneksitoista.


title: Poésie

text: Poésie on Otto Mäkilän klassikoksi sanottu maalaus vuodelta 1938.


title: Poésie

text: Maalaus kuvaa punaista hevosta, ja etualalla vaaleanpunaista miestä lepäämässä vihreällä niityllä. Pastoraalisen ja panteismihenkisen maalauksen värit ovat intensiivisiä. Maalaustyylissä on matisselaista henkeä. Mäkilä yhdistää maalaustensa hahmoissa usein modernismia ja klassismia. Muutamilla viivoilla luonnostellut hahmot saavat ajattoman alastomuutensa ja kreikkalaisen profiilinsa antiikista. Horisonttiviiva tuo mukaan tilaan ja sijoittaa hahmot mielen maisemaan.


title: Poésie

text: "Poésie" on runollinen näky, joka muistuttaa ihmisen yhteydestä luontoon. Mukana on panteistista salaperäistä ja tuntematonta maailmaa. Mäkilän oppaana tämänsuuntaisissa ajatuksissa oli ollut Rabindranath Tagore.


title: Poésie

text: "Poésie" on Turun taidemuseon omistuksessa.


title: Giuseppe Gamba

text: Giuseppe Gamba (25. huhtikuuta 1857 – 26. joulukuuta 1929) oli italialainen roomalaiskatolinen arkkipiispa ja kardinaali. Hänet vihittiin papiksi vuonna 1880 ja nimitettiin Biellan hiippakunnan piispaksi 16. joulukuuta 1901. Piispaksi vihkiminen seurasi 17. toukokuuta 1902. Pääkonsekraattorina toimi Giacinto Arcangeli.


title: Giuseppe Gamba

text: Gamba sai 13. elokuuta 1906 nimityksen Novaran piispaksi ja 20. joulukuuta 1923 Torinon arkkipiispaksi. Hänet ylennettiin kardinaaliksi 20. joulukuuta 1926 ja nimitettiin 23. joulukuuta Santa Maria sopra Minervan kardinaalipapiksi.


title: Lauran huone

text: Lauran huone on vuonna 1988 ilmestynyt, reilun 50 minuutin mittainen komediaelokuva, joka käsittelee ydinperheen ihmissuhteita satiirisesti. Elokuvan pääosissa nähdään Mari Rantasila, Ilkka Merivaara, Kristiina Halkola ja Paavo Piskonen.


title: Lauran huone

text: Elokuvan käsikirjoitus syntyi Rastimon opiskellessa Teatterikorkeakoulussa Jussi Parviaisen dramaturgiakurssilla, ja elokuva toteutui Taideteollisen korkeakoulun ohjauslopputyönä.


title: Lauran huone

text:
Elokuva kertoo Silvennoisen perheestä, jossa kauhistellaan normaaleja asioita, muun muassa sitä että äiti (Kristiina Halkola) värjää hiuksensa tummiksi, tai että isä (Paavo Piskonen) kasvattaa parran. Perheen vanhimman tyttären Lauran (Mari Rantasila) poikaystävä Transu (Ilkka Merivaara) on nimensä veroinen. Hän meikkaa yhdessä Lauran kanssa ja pyytää saada Lauran vaatteita lainaksi. Äiti ajaa päänsä kaljuksi, ja vastapainoksi sille isä taas kasvattaa pitkän tukan. Perheen nuorin tytär Skinny (Liisa Kuoppamäki) kärsii anoreksiasta.
Elokuva on esitetty televisiossa vuosina 1988, 1990, 1996, 2002 ja 2003. Yle on julkaissut elokuvan VHS-kasettina.
"Lauran huone" sai ristiriitaiset, osin jopa teilaavat arvostelut. Se kuitenkin palkittiin Risto Jarva -palkinnolla Tampereen elokuvajuhlilla sekä Jussi-kunniakirjalla.


title: George Vivian

text: George Lane Vivian (4. lokakuuta 1872 – 6. lokakuuta 1936) oli kanadalainen ampuja. Hän sai haulikon joukkuekilpailussa hopeaa vuoden 1908 kesäolympialaisissa Lontoossa. Hän osallistui myös haulikon yksilökilpailuun ja jäi 20. sijalle.


title: Mouhijärvi (järvi)

text: Mouhijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen "Mouhijärven alueeseen". Järven länsipää ulottuu entisen Suodenniemen kunnan alueelle ja sen ympärillä ovat Putajan, Jalkavalan ja Vesunnin kylät. Järvi on antanut aikoinaan Mouhijärven kunnalle nimensä. "Mouhi" on pieni kalanpoikanen.


title: Mouhijärvi (järvi)

text: Järven pinta-ala on 687 hehtaaria ja sen pituus on 5,2 kilometriä ja leveys 1,5 kilometriä. Järven luusua sijaitsee järven länsirannalla, josta saa alkuunsa noin 12 kilometriä pitkä Mouhijoki (eli Kiikoisjoki eli Kolusjoki), joka laskee Kiikoisjärveen ja sitten Jaaranjokena Sääksjärveen, josta se jatkaa Kauvatsanjokena kohti Puurijärveä ja lopulta Ala-Kauvatsan jokena Kokemäenjokeen.


title: Mouhijärvi (järvi)

text: Järven tulo-ojia ovat luoteisrannalla "Koliseva", joka tuo soilta vettä, ja "Karhuoja", joka on Ylisen Alhajärven, vahlosen, Kailojärven, Iso-Ympyriäisen ja Pikku-Ympyriäisen laskuoja. "Kourajoki" tuo valuma-alueen pohjoisten vesistöjen vedet Kourajärven kautta Mouhijärveen. Idästä laskeva "Karinoja" on Kuusjärven, Irriäisjärven, Ison Suksijärven, Pienen Suksijärven, Hiki-Suitun, Pohjusjärven ja pieni Paskalammin laskuoja. "Uuhioja" on Onkijärven laskuoja, joka laskee samalla "Uuhisuon" vedet. "Sammalusoja" on Sammalusjärven ja "Pahaoja" on Pahalammin laskuoja.


title: Mouhijärvi (järvi)

text: Mohijärvessä on kolme suurempaa saarta. Suurin on noin 300 metrinen "Mouhisaari". Pohjoisrannassa on lisäksi matalat "Iso Takkasaari", sitä suurempi "Pieni Takkasaari" ja luotona "Pikkusaari". Saaria on yhteensä 12 ja niiden kokonaispinta-ala on 5,9 ha ja rantaviivaa niissä on 2,3 km.


title: Mouhijärvi (järvi)

text: Järven rantaviiva on 23 kilometriä pitkä ja ranta on puoliksi peltoa ja puoliksi kallio- ja moreenipohjaista metsämaata. Järven yleisilme on peltomaisema, jota rikkoo metsämaisema eteläisessä osassa järveä. Rantoja kiertää loma- ja haja-asutus, jonna kulkee teitä valtatieltä 11.


title: Mouhijärvi (järvi)

text: Mouhijärvestä kalastetaan pääasiassa haukea, kuhaa, ahventa ja lahnaa. Järvellä on käytettävissä kolme laavua yökalastajien ja retkeilijöiden lepopaikoiksi. Mouhijärvessä on Mouhijoen luusuassa säännöstelypato, jonka alla joki aloittaa virtaamisen koskiosuudella. Siellä voi kalastaa kirjolohta.


title: Mouhijärvi (järvi)

text: Veneen voi laskea vesille veneelaskupaikoista, joita on Vilpunrannassa ja Putajanrannassa. Mouhijärven läpi on opastettu myös niin sanottu "Kymmenen joen ja kymmen järven melontareitti". Järvessä on kaksi uimarantaa.


title: Mouhijärvi (järvi)

text: Järven vedenpinnan korkeutta on aikoinaan laskettu alemmaksi.


title: Fedora-hattu

text: Fedora-hattu eli fedora on pehmeästä huovasta tehty lierihattu. Fedorahatut saavuttivat suuren suosion länsimaissa 1900-luvun alkupuolella ja näyttäytyivät säännöllisesti mm. 1950-luvun Hollywood-elokuvissa. Fedora yhdistetään usein myös Indiana Jonesiin. Fedoralla onkin melko vanhanaikaisen päähineen maine ja se on nykyisin harvinaistunut käytössä. Ortodoksijuutalaiset, etenkin haredit, kuitenkin käyttävät fedoraa edelleen hyvin yleisesti.


title: Fedora-hattu

text: Fedora-hattu sai nimensä Victorien Sardoun näytelmän "Fédora" (1882) sankarittaren hatusta.


title: Fedora-hattu

text: Vaikka fedora jättää korvat paljaiksi, se varaa lämpöä kupuunsa ja on siksi melko lämmin talvellakin. Sen lieri myös suojaa sateelta ja auringonpaisteelta. Fedora on muodollisempi kuin sitä kapealierisempi trilby-hattu, mutta rennompi kuin knalli tai silinterihattu.


title: Amélie Perrin

text: Amélie Perrin (s. 30. maaliskuuta 1980 Dreux) on ranskalainen yleisurheilija, joka kilpailee moukarinheitossa. Hän edustaa kansallisella tasolla Athletic Trois Tours -seuraa.


title: Amélie Perrin

text: Perrin kilpaili nuorempana kiekonheitossa, jossa hän muun muassa osallistui juniorien maailmanmestaruuskilpailuihin 1998 ja josta hänen ennätyksensä on 56,05 m vuodelta 2002. Hän voitti vuonna 2005 hopeaa moukarinheitossa ranskaa puhuvien kisoissa tuloksellaan 64,02 metriä. Hän sijoittui yhdenneksitoista EM-kisoissa 2006 ja heitti samana kesänä myös nykyisen ennätyksensä 71,38 metriä. Perrin kuitenkin karsiutui sekä MM-kisoissa 2007 että vuoden 2008 olympialaisissa, joissa hän ei saanut tulosta. Hän sai toistamiseen mitalin ranskaa puhuvien kisoissa vuonna 2009, kun hän voitti Beirutissa pronssia.


title: Arjeplog

text: Arjeplog (pohjoissaameksi "Árjepluovve", eteläsaameksi "Aarjepluevie", uumajansaameksi "Árjjepluovve") on taajama, jossa on 1 977 asukasta. Se sijaitsee Ruotsin Lapin keskiosissa, Norrbottenin läänissä ja on 3 000 asukkaan Arjeplogin kunnan keskustaajama.


title: Arjeplog

text: Arjeplog sijaitsee suurten järvien Hornavanin ja Uddjaurin välissä Skellefteälvenin valuma-alueella.


title: Arjeplog

text: Nimi "Arjeplog" mainitaan lähteissä ensimmäisen kerran 1636, ja se on saamelaista alkuperää. Galtispuodan vuorelta Arjeplogin läheltä näkyy keskiyön aurinko 10.6.–3.7. välisenä aikana, vaikka Arjeplog sijaitsee muutaman kymmentä kilometriä Pohjoiselta napapiiriltä etelään. Valtatie 95 Skellefteån ja Bodøn välillä kulkee Arjeplogin kautta. Lisänimensä "Silvervägen" tie on saanut Nasatunturin hopeakaivoksen mukaan.


title: Arjeplog

text: Arjeplogissa on Einar Wallquistin perustama Silvermuseet (tarkoittaa "Hopeamuseo"), joka vihittiin käyttöön vuonna 1965.


title: Arjeplog

text: Euroopan autoteollisuus tekee Arjeplogissa talvitestejä. Se on nykyisin kunnan merkittävintä yksityistä elinkeinotoimintaa. Joulukuusta maaliskuun loppuun Arjeplogissa käy noin 2 300 insinööriä ja teknikkoa testaamassa autoja talvioloissa.


title: Arjeplog

text: Kunnassa on lukio, jonka painotus on autojen testaustoiminta. Luulajan teknillinen yliopisto järjestää siellä opetusta.


title: Eräjärven kirkko

text: Eräjärven kirkko on Orivedellä, entisen Eräjärven kunnan alueella sijaitseva puukirkko. Nykyinen kirkko on Eräjärven kolmas puukirkko ja sen on rakentanut paikkakuntalainen Mats Åkergren. Käyttöön se vihittiin vuonna 1821. 1800-luvulla vaikuttaneita tyylisuuntauksia mukaillen Eräjärven kirkko länsitornillinen, tasavartinen ristikirkko.


title: Eräjärven kirkko

text: Kirkon tornissa on vuodesta 1974 lähtien toiminut kirkkomuseo, jossa on esineistöä sekä seurakunnasta että kiertokoulusta vuosien varrelta. Nykyisin kirkko normaalissa käytössä kesäisin, mutta talvien ajaksi jumalanpalvelukset ja muu toiminta siirretään pidettäväksi Eräjärven seurakuntakodilla.


title: Louis Bernot

text: Louis Bernot (1892–?) oli ranskalainen painonnostaja. Hän kilpaili vuoden 1920 kesäolympialaisissa Antwerpenissä ja sai siellä raskaan sarjan pronssia.


title: Joseph Alzin

text: Joseph ("Jos") Alzin (18. joulukuuta 1893 Pariisi – 2. syyskuuta 1930 Marseille) oli Luxemburgia edustanut painonnostaja. Hän sai raskaan sarjan hopeaa vuoden 1920 kesäolympialaisissa Antwerpenissä olleen maansa historian ensimmäinen olympiamitalisti.


title: Florimond Rooms

text: Georges Florimond Rooms (1894–?) oli belgialainen painonnostaja. Hän sai kevytsarjan pronssia vuoden 1920 kesäolympialaisissa Antwerpenissä.


title: Fabien Sanchez

text: Fabien Sanchez (s. 30. maaliskuuta 1983 Hyères) on ranskalainen entinen ratapyöräilijä.


title: Fabien Sanchez

text: Sanchez oli voittamassa nuorten MM-kultaa joukkuetakaa-ajosta vuonna 2001 ja sai aikuisten MM-kisoissa 2003 lajissa pronssia. Hän voitti vuonna 2003 myös ensimmäinen yhdeksästä Ranskan-mestaruuskilpailujen mitalistaan. Sanchez sijoittui Ateenan olympialaisissa 2004 kuudenneksi takaa-ajossa ja pyöräili myös maansa seitsemänneksi sijoittuneessa takaa-ajojoukkueessa. Hän vaihtoi vuonna 2006 tallia Française des Jeuxista Cofidisiin ja oli vuoden 2008 olympiakisoissa henkilökohtaisen takaa-ajokilpailun 15.


title: Eugène Ryther

text: Eugène Ryther (23. maaliskuuta 1890 – 1973) oli sveitsiläinen painonnostaja. Hän kilpaili vuoden 1920 kesäolympialaisissa Antwerpenissä ja sai siellä höyhensarjan pronssia.


title: Maximilian Aichern

text: Maximilian Aichern (s. 26. joulukuuta 1932 Wien) on benediktiineihin kuuluva itävaltalainen roomalaiskatolinen piispa. Hänet vihittiin papiksi 9. heinäkuuta 1959 ja nimitettiin Linzin hiippakunnan piispaksi 15. joulukuuta 1981. Piispaksi vihkiminen seurasi 17. tammikuuta 1982. Pääkonsekraattorina toimi Franz König, jota avustivat Franz Sales Zauner ja Alois Wagner.


title: Maximilian Aichern

text: Aichern erosi tehtävistään piispana 18. toukokuuta 2005.


title: Tapenade

text: Tapenade on provencelainen maustetahna, joka pääasiassa koostuu hienonnetuista oliiveista, sardelleista, kapriksista ja oliiviöljystä. Nimi tapenade juontuu provensaalin kielisestä sanasta tapéno, joka tarkoittaa kaprista. Tapenade on suosittua Etelä-Ranskassa, ja sitä syödään siellä usein hors-d'œuvre (alkupalana) levitettynä canapélle, patongille tai ciabattalle, tai sitä käytetään dippikastikkeena kasvissuikaleiden kanssa. Tapenade voi myös käyttää fileen täytteenä.


title: Tapenade

text: Ensimmäisen kerran tapenadea valmisti kokki Meynier vuonna 1880 Maison Doréen ravintolassa Marseillessa. Silloin pohjana oli kapris, 30 prosenttia mustia oliiveja ja makua antamassa tonnikalaa, sardellia, rommia, sinappia ja muskottipähkinää.


title: Tapenade

text: Tapenaden perusaines on oliivi. Oliivit, yleensä mustat, ja kapris murskataan morttelissa tai silputaan pieneksi. Oliiviöljyä sekoitetaan hitaasti, kunnes seoksesta tulee tahnaa. Tapenade voidaan maustaa esimerkiksi lisäämällä puristettua sitruunamehua, valkosipulia, sardellia, valkopippuria, yrttejä (esimerkiksi basilikaa, timjamia, rosmariinia, oreganoa) ja konjakkia.


title: Manfred Scheuer

text: Manfred Scheuer (s. 10. elokuuta 1955) on itävaltalainen roomalaiskatolinen piispa. Hänet vihki papiksi Linzin hiippakuntaan Joseph Schröffer 10. lokakuuta 1980. Hänet nimitettiin Innsbruckin hiippakunnan piispaksi 21. lokakuuta 2003. Piispaksi vihkiminen seurasi 14. joulukuuta. Pääkonsekraattorina toimi Alois Kothgasser, jota avustivat Maximilian Aichern ja Reinhold Stecher.


title: Clevin Hannah

text: Clevin Hannah (s. 15. marraskuuta 1987 Rochester, New York) on yhdysvaltalainen koripalloilija, joka edustaa Espanjan pääsarjassa ACB:ssa sekä ULEB Eurocupissa pelaavaa CB Bilbao Berria. Aiemmin Hannah on pelannut muun muassa Ranskan, Suomen ja Romanian pääsarjoissa. Hän pelaa pelintekijän sekä heittävän takamiehen pelipaikkoja.


title: Clevin Hannah

text: Clevin Hannah siirtyi Wichica Staten yliopistoon pelattuaan ensimmäisen yliopistokautensa Paris Junior Collegessa ja toisen Chipola Collegessa. Ammattilaiskoripalloilijan ura alkoi Romanian pääsarjasta, jonne Hannah siirtyi puolessa välissä kautta 2010–2011. Kaudelle 2011–2012 Hannah teki sopimuksen Korisliigassa pelaavan Kauhajoen Karhun kanssa.


title: Halikon Hakoniskat

text: Halikon Hakoniskat on Salossa entisen Halikon kunnan alueella toimiva urheiluseura, joka on perustettu vuonna 1932. Hakoniskat on yleisseura, jonka lajivalikoimaan kuuluvat lentopallo, ampumahiihto ja ampumajuoksu, hiihto, yleisurheilu, palloilu, suunnistus sekä voimailu. Yhteensä seuralla jäseniä on noin 800. Lentopallo on ollut seuran ohjelmassa vuodesta 1976 lähtien ja seuralla on edustusjoukkueet sekä miehissä että naisissa. Molemmat edustusjoukkueet pelaavat 2-sarjassa.


title: Halikon Hakoniskat

text: Seuran kotisivut


title: Egon Kapellari

text: Egon Kapellari (s. 12. tammikuuta 1936) on itävaltalainen roomalaiskatolinen piispa. Hänet vihittiin papiksi Seckaun hiippakuntaan 9. heinäkuuta 1961 ja nimitettiin Gurkin hiippakunnan piispaksi 7. joulukuuta 1981. Piispaksi vihkiminen seurasi 24. tammikuuta 1982. Pääkonsekraattorina toimi Karl Berg, jota avustivat Johann Weber ja Maximilian Aichern.


title: Egon Kapellari

text: Kapellari sai 14. maaliskuuta 2001 nimityksen Graz-Seckaun piispaksi, joksi hänet asetettiin 22. huhtikuuta.


title: Arnold Schwarzeneggerin patsas

text: Arnold Schwarzeneggerin patsas on patsas Arnold Schwarzeneggerin kunniaksi. Patsas sijaitsee Arnold Schwarzeneggerin museon edessä Thalin kylässä Itävallassa. Patsas on valmistettu pronssista. Arnold Schwarzenegger paljasti patsaan 7. lokakuuta 2011. Patsas esittää Arnoldia kehonrakentajana.


title: Franz Lackner

text: Franz Lackner (s. 14. heinäkuuta 1956) on fransiskaaneihin kuuluva itävaltalainen roomalaiskatolinen piispa. Hänet vihittiin papiksi 23. kesäkuuta 1991 ja nimitettiin Graz-Seckaun hiippakunnan vihkipiispaksi sekä Baleciumin titulaaripiispaksi 23. lokakuuta 2002. Piispaksi vihkiminen seurasi 8. joulukuuta. Pääkonsekraattorina toimi Egon Kapellari, jota avustivat Johann Weber ja Alois Kothgasser.


title: Auran Vannas

text: Auran Vannas, lyhenne AuVa, on Aurassa toimiva urheiluseura, joka on perustettu vuonna 1928. Tällä hetkellä seurassa toimii aktiivisesti neljä jaostoa: yleisurheilu, suunnistus, lentopallo ja sulkapallo. Lentopallossa seura sai miesten edustusjoukkueen kokoon kuuden vuoden tauon jälkeen kaudeksi 2011-2012 ja se pelaakin 2-sarjassa. Naisten joukkue pelaa Lounaisessa aluemestaruussarjassa (entinen 3-sarja) ja ikämiesten joukkue harrastemielessä Auranmaa-sarjaa.


title: Auran Vannas

text: Seuran kotisivut


title: Heinrich Fasching

text: Heinrich Fasching (24. toukokuuta 1929 Höfnerberg – 1. kesäkuuta 2014 Sankt Pölten) oli itävaltalainen roomalaiskatolinen piispa. Hänet vihittiin papiksi 29. kesäkuuta 1954 ja nimitettiin Sankt Pöltenin hiippakunnan vihkipiispaksi sekä Accin titulaaripiispaksi 24. toukokuuta 1993. Piispaksi vihkiminen seurasi 4. heinäkuuta. Pääkonsekraattorina toimi Kurt Krenn, jota avustivat Franz Žak ja Maximilian Aichern.


title: Heinrich Fasching

text: Fasching jäi eläkkeelle 7. lokakuuta 2004.


title: Yleisluistelun Suomen-mestaruuskilpailut 1914

text: Suomen luistelumestaruudesta kilpailtiin Viipurissa 7.-8. maaliskuuta 1914. Vain kolme Helsingfors Skridskoklubbin miesluistelijaa otti osaa kilpailuun. Julius Skutnabb voitti mestaruuden ja luisteli 10 000 metrillä uuden Suomen ennätyksen.


text: Luisteluliiton lisäksi myös SVUL:lla oli luistelujaosto ja se järjesti omat mestaruuskilpailunsa. Myös nämä kilpailut käytiin Viipurissa Viipurin Pontevan järjestämänä 21. - 22. helmikuuta. Osanottajia kilpailussa oli seitsemän. Tampereen Pyrinnön Arvo Tuomainen oli nopein kaikilla matkoilla.


title: Johann Weber

text: Johann Weber (s. 26. huhtikuuta 1927 Graz) on itävaltalainen roomalaiskatolinen piispa. Hänet vihittiin papiksi 2. heinäkuuta 1950 ja nimitettiin Graz-Seckaun hiippakunnan piispaksi 10. kesäkuuta 1969. Piispaksi vihkiminen seurasi 28. syyskuuta. Pääkonsekraattorina toimi Andreas Rohracher, jota avustivat Josef Schoiswohl ja Josef Köstner.


title: Johann Weber

text: Weber jäi eläkkeelle 14. maaliskuuta 2001.


title: Vieras mies tuli taloon (vuoden 1938 elokuva)

text: Vieras mies tuli taloon on Wilho Ilmarin ohjaama elokuva vuodelta 1938. Käsikirjoituksen on tehnyt Mika Waltari omien romaaniensa "Vieras mies tuli taloon" (1937) ja sen jatko-osan "Jälkinäytös" (1938) pohjalta.


text: Kun Waltarin romaania "Vieras mies tuli taloon" paheksuttiin, hän kirjoitti sille jatko-osan, jossa tilanne korjaantui. Elokuvassa tarina kerrotaan jatko-osan perusteella, ja alkuperäisen teoksen osuus kuvataan takaumina.


text: Ilmarin ohjaustyötä on luonnehdittu jäyhäksi moraliteetiksi, jossa kumaraisilla hartioilla ja lasketuilla katseilla luodaan ”puhuttelevaa, korostetun teatraalista paatosta ja dramaattista latausta”, kuten kriitikko elokuvaa luonnehtii.


title: Vieras mies

text: Vieras mies on Hannu Lemisen ohjaama elokuva vuodelta 1957. Se perustuu Mika Waltarin romaaneihin "Vieras mies tuli taloon" (1937) ja "Jälkinäytös" (1938), joista Ilmari Unho laati käsikirjoituksen.


title: Vieras mies

text: Elokuva oli Lemisen viimeinen ohjaus, ennen kuin hän välien katkettua Suomi-Filmin kanssa siirtyi Mainos-Televisioon. Samoin se oli vanhaa isäntää näytelleen, jo sairaan Aku Korhosen viimeinen roolityö elokuvan parissa. Korhonen palkittiin roolisuorituksestaan Jussilla.


title: Vieras mies

text: Tarina on kertomus juoppuhullun isännän, vahvatahtoisen, kauniin vaimon ja komean rengin välisestä kolmiodraamasta.


title: Vieras mies

text: Aikalaisarvioissa elokuva sai yleisesti myönteisen vastaanoton. Leo Nordbergin (Uusi Suomi) mukaan onnistuu Leminen yhdessä kuvaajansa Erkki Imbergin kanssa paikkaamaan käsikirjoituksen puutteita notkistaen samalla juonimateriaalia sujuvammaksi.


title: Vieras mies

text: "Video-oppaassa" vuodelta 1994 Harri Närhi sanoo "Vierasta miestä" karuksi mutta vahvasti näytellyksi kolmiodraamaksi ja antaa sille neljä tähteä viidestä, mikä vastaa sanallista arviota ”erinomainen”. Eräässä myöhemmässä arviossa melodraamaa luonnehditaan väkeväksi ja Lemisen luottokuvaajan Imbergin kuvausta sävyltään hienoiksi. Korhosen roolisuoritusta pidetään jämeränä.


title: Karl Berg

text: Karl Berg (27. joulukuuta 1908 – 1. syyskuuta 1997) oli itävaltalainen roomalaiskatolinen arkkipiispa. Hänet vihittiin papiksi 29. lokakuuta 1933 ja nimitettiin Salzburgin arkkipiispaksi 26. joulukuuta 1972. Piispaksi konsekroinnin suoritti 25. helmikuuta 1973 Andreas Rohracher, jota avustivat Paulus Rusch ja Josef Köstner.


title: Karl Berg

text: Berg jäi eläkkeelle 5. syyskuuta 1988.


title: Klaus Küng

text: Klaus Küng (s. 17. syyskuuta 1940 Bregenz) on itävaltalainen roomalaiskatolinen piispa. Hänet vihittiin Opus Dein papiksi 23. elokuuta 1970 ja nimitettiin Feldkirchin piispaksi 21. tammikuuta 1989. Piispaksi vihkiminen seurasi 5. maaliskuuta. Pääkonsekraattorina toimi Bruno Wechner, jota avustivat Georg Eder ja Reinhold Stecher.


title: Klaus Küng

text: 7. lokakuuta 2004 Küng sai nimityksen Sankt Pöltenin piispaksi.


title: Kurt Krenn

text: Kurt Krenn (28. kesäkuuta 1936 Rannariedl, Ylä-Itävalta – 25. tammikuuta 2014 Gerersdorf, Ala-Itävalta) oli itävaltalainen roomalaiskatolinen piispa. Hänet vihittiin papiksi 7. lokakuuta 1962 ja nimitettiin Wienin arkkihiippakunnan vihkipiispaksi sekä Aulonin titulaaripiispaksi 3. maaliskuuta 1987. Piispaksi vihkiminen seurasi 26. huhtikuuta. Pääkonsekraattorina toimi Hans Hermann Groër, jota avustivat Maximilian Aichern ja Marian Jaworski.


title: Kurt Krenn

text: Krenn sai 11. heinäkuuta 1991 nimityksen Sankt Pöltenin piispaksi, joksi hänet asetettiin 15. syyskuuta. Hän erosi tehtävästään 7. lokakuuta 2004.


Taitoluistelun maailmanmestaruuskilpailut 1914 olivat Sveitsin St. Moritzissa ja Suomen Helsingissä käydyt taitoluistelun maailmanmestaruuskilpailut, jotka kilpailtiin kahdessa vaiheessa. Miehet kilpailivat Helsingissä 21.–22. helmikuuta. Naisten ja parien kilpailu käytiin 24.-25. tammikuuta St. Moritzissa. Tyytymättömyyttä varsinkin itävaltalaisissa aiheutti miesten kilpailun tuomaritoiminta. Hajonta sijaluvuissa olikin melkoinen.


title: Taitoluistelun maailmanmestaruuskilpailut 1914

text: Kilpailun tuomaristo: H. Bardy (SWE), Walter Jakobsson (FIN), I. Kolomenkin (RUS), O. Petterson (SWE), Eugen Minich (AUT).


title: Willie May

text: William Lee "Willie" May (11. marraskuuta 1936 Knoxville, Alabama, Yhdysvallat – 28. maaliskuuta 2012 Yhdysvallat) oli yhdysvaltalainen pika-aitajuoksija ja olympiamitalisti.


title: Willie May

text: May saavutti 110 metrin aitajuoksussa olympiahopeaa Roomassa 1960 ja Pan-Amerikan kisojen hopeaa vuonna 1963. Roomassa Yhdysvaltain kolmoisvoittoon päättyneessä loppukilpailussa hän hävisi sadasosalla Lee Calhounille.


title: Willie May

text: May työskenteli myöhemmin high schoolissa urheiluvalmentajana ja liikunnanopettajana sekä urheilujohtajana (1983–1999) Evanston Township High Schoolissa Illinoisissa. May kuoli amyloidoosiin 28. maaliskuuta 2012 ollessaan 75 vuoden ikäinen.


title: Adam Hefter

text: Adam Hefter (6. joulukuuta 1871 – 9. tammikuuta 1970) oli itävaltalainen roomalaiskatolinen arkkipiispa. Hänet vihittiin papiksi Gurkin hiippakuntaan 22. heinäkuuta 1894 ja nimitettiin sen piispaksi 26. joulukuuta 1914. Piispaksi konsekroinnin suoritti 7. helmikuuta 1915 Balthasar Kaltner.


title: Adam Hefter

text: Hefter erosi tehtävistään piispana 4. toukokuuta 1939, jolloin hänet nimitettiin Marcianan titulaaripiispaksi. 5. joulukuuta 1939 hänet nimitettiin Maximianopolis in Rhodopen titulaariarkkipiispaksi. Hän kuoli 98-vuotiaana.


title: Fastiv

text: Fastiv () on keskikokoinen kaupunki Ukrainan Kiovan alueella, 67 kilometriä maan pääkaupungista Kiovasta lounaaseen. Se on tärkeä rautateiden risteysasemapaikkakunta ja hallinnollisesti suoraan Kiovan alueen alainen kuntatason yksikkö. Fastiv toimii myös ympäröivän Fastivin piirin hallintokeskuksena. Vuonna 2010 kaupungissa asui 48 500 ja ympäröivässä piirissä 31 800 henkeä.


title: Fastiv

text: Kaupungissa on kotiseutumuseo.


title: Fastiv

text: Kaupunki on tunnettu tärkeänä Ukrainan rautateiden risteyspaikkakuntana. Sieltä on sujuvat lähi-, taajama- ja kaukojunayhteydet koilliseen Kiovaan. Fastivin päärautatieasema on nimeltään Fastiv I ja se sijaitsee Kiovasta lounaaseen, esimerkiksi Lviviin tai Odessaan johtavan pääradan varrella. Kaupungissa maan päärataverkko haarautuu myös itään kohti itäisen Ukrainan teollisuuskaupunkeja; myös länteen lähtee sivurata.


title: Hemprich

text: Hemprich voi tarkoittaa seuraavia asioita:


title: Josef Köstner

text: Josef Köstner (9. maaliskuuta 1906 – 1. tammikuuta 1982) oli itävaltalainen roomalaiskatolinen piispa. Hänet vihittiin papiksi Gurkin hiippakuntaan 25. lokakuuta 1931 ja nimitettiin sen piispaksi 25. kesäkuuta 1945. Piispaksi konsekroinnin suoritti 5. elokuuta Andreas Rohracher, jota avustivat Adam Hefter ja Ivan Šarić.


title: Josef Köstner

text: Köstner osallistui Vatikaanin toiseen kirkolliskokoukseen ja jäi eläkkeelle 25. huhtikuuta 1981.


title: Arthur Norris

text: Arthur B. J. Norris oli brittiläinen tennispelaaja. Hän kilpaili vuoden 1900 kesäolympialaisissa Pariisissa saaden pronssia sekä kaksin- että nelinpelissä.


title: Rosalvo Costa Rêgo

text: Rosalvo Costa Rêgo (18. elokuuta 1891 – 3. helmikuuta 1954) oli brasilialainen roomalaiskatolinen arkkipiispa. Hänet vihittiin papiksi 28. lokakuuta 1914 ja nimitettiin São Sebastião do Rio de Janeiron arkkihiippakunnan vihkipiispaksi sekä Marcianan titulaaripiispaksi 30. maaliskuuta 1946. Piispaksi vihkiminen seurasi 9. kesäkuuta. Pääkonsekraattorina toimi Jaime de Barros Câmara, jota avustivat José Pereira Alves ja André Arcoverde de Albuquerque Cavalcanti.


title: Rosalvo Costa Rêgo

text: 3. maaliskuuta 1952 Costa Rêgo sai nimityksen Hierapolis in Syrian titulaariarkkipiispaksi.


title: Siat (suku)

text: Siat ("Sus") on yksi kolmesta suvusta sikojen heimon "Suinae"-alaheimossa. Suvun tunnetuimpia edustajia ovat villisika ja siitä polveutuva kesysika.


title: Tenimberintornipöllö

text: Tenimberintornipöllö ("Tyto sororcula") on tornipöllöjen sukuun kuuluva lintu. Sitä tavataan Indonesiassa Bandamerellä Etelä-Malukussa Burun saarella (luultavasti myös Seramin saarella) sekä Pienten Sundasaarten Tanimbarin saarten Yamdenan ja Laratin saarilla.


title: Tenimberintornipöllö

text: Linnusta on kirjattu tietoja 1800-luvun lopulta ja 1900-luvun alusta. Viime aikaiset havainnot ovat yksi valokuvattu yksilö, joka luultavasti esittää tätä lajia, ja yksi havainto Yamdenassa. Lukumäärästä ei ole tietoa, mutta vaikka sitä on sanottu harvinaiseksi, se todennäköisesti on yleisempi kuin kirjaukset antavat ymmärtää. Siitä ei ole tehty uhanalaisuusluokitusta. Sen elinpiiriä ovat IUC:n mukaan todennäköisesti subtrooppiset ja trooppiset alavat ja vuoristometsät.


title: Tenimberintornipöllö

text: Lintu on kooltaan 29–31 cm. Se on keskipieni ja väriltään vaalean kellertävänruskea ja ruskea pöllö. Naamakiehkuraa ympäröi tumma reunus. Sen yläosa on ruskea- tai mustatäpläisen valkoinen, alapuoli valkoinen, jossa kyljissä tummaa pilkutusta. Silmät mustat, jalat vaaleat ja höyhenten peittämät.


title: Tenimberintornipöllö

text: Sillä on kaksi alalajia:


title: Lokshen kugel

text: Lokshen kugel on juutalainen paistosruoka, joka muistuttaa makaronilaatikkoa.


title: Lokshen kugel

text: Lokshen kugel valmistetaan keitetyistä leveistä nuudeleista, jotka kypsennetään uunissa. Muita yleisiä raaka-aineita ovat juusto, rusinat, kananmuna, kaneli, sokeri, ranskankerma ja voi.


title: Lokshen kugel

text: Lokshen kugel on peräisin Itä-Euroopasta, ja se on suosittu aškenasijuutalaisten parissa.


title: Leonid Šebaršin

text: Leonid Vladimirovitš Šebaršin (24. maaliskuuta 1935 Neuvostoliitto – 30. maaliskuuta 2012 Moskova, Venäjä) oli Neuvostoliitossa KGB:n ulkomaantiedustelun eli ensimmäisen direktoraatin päällikkö 1989, kun entinen ensimmäisen direktoraatin päällikkö Vladimir Krjutškov ylennettiin KGB:n johtoon. Vuonna 1991 vanhoillisten kaapattua vallan hän ehti olla yhden päivän ajan KGB:n ylin johtaja. Hän luopui virasta seuraavana päivänä, kun kaappaus kukistettiin. Sitä ennen Šebaršin oli palvellut Krjutškovin alaisena huhtikuusta 1987. Hän palveli tiedustelutehtävissä ainakin Intiassa, Pakistanissa ja Afganistanissa. Hän kuoli Moskovassa 30. maaliskuuta 2012. Kuolemaa tutkitaan itsemurhana. Paikalta löytyi ase ja viesti.


title: Patrick Teugels

text: Patrick Teugels (s. 1960 Dendermonde, Belgia) on belgialainen kuvataiteilija ja entinen karateka ja potkunyrkkeilijä.


title: Patrick Teugels

text: Teugels alkoi harjoittelemaan kamppailulajeja 15-vuotiaana nähdessään ranskalaisessa karatelehdessä artikkelin kyseisestä lajista. Hän huomasi lehdessä listan eri saleista, joissa opetettiin kamppailulajeja. Teugels kiinnitti huomionsa Claude Goetzin johtamaan belgialaiseen Centre National de Karate saliin. Hän harjoitteli Shotokan karatea vuosina 1975–1978 yhdessä Jean-Claude Van Dammen kanssa. Tuona aikana hän saavutti vuoden 1978 Belgian kevyensarjan mestaruuden voitettuaan Van Dammen päätöksellä.


title: Patrick Teugels

text: Sittemmin vuoden 1978 aikana Teugels siirtyi harjoittelemaan Antwerpeniin Bushidos saliin Rachid Ben Alitemin oppiin. Teugels jatkoi ottelemista ja saavutti hopeaa vuoden 1979 WAKOn potkunyrkkeilyn maailmanmestaruuskisoissa. Hän kuului myös Belgian karatemaajoukkueeseen, joka voitti Euroopan-mestaruuden vuonna 1979. Teugels kertoi otelleensa shotokan karaten ja potkunyrkkeilyn lisäksi nyrkkeily-, savate- ja kyokushin otteluissa, koska tuolloin Belgiassa oli hankalaa järjestää vain yhdelle lajille useita turnauksia. Teugels päätti kilpailemisen vuonna 1980 Van Dammea vastaan käydyn ottelun jälkeen. Hän harjoitteli vielä kaksi vuotta kilpailemisen jälkeen, mutta lopetti sen jälkeen kamppailulajien harjoittelun halutessaan keskittyä täysin kuvataiteen opiskeluunsa. Hän suoritti opintonsa loppuun vuonna 1983 Antwerpenin kuninkaallisessa akatemiassa. Sittemmin vuodesta 1989 lähtien hän on osallistunut teoksillaan taidenäyttelyihin Belgiassa.


title: Iiris Vesik

text: Iiris Vesik (s. 16. heinäkuuta 1991) on virolainen muusikko, joka tunnetaan myös taiteilijanimellä Iiris.


title: Iiris Vesik

text: Vesik on hakenut kahdesti edustamaan Viroa Eurovision laulukilpailussa. Vuonna 2008 hän esiintyi karsinnoissa Riine Pajusaaren kappaleella ”Ice-cold Story”, joka sijoittui karsinnoissa toiseksi. Vuonna 2010 hän esitti karsinnoissa Ago Teppandin kanssa itse kirjoittamansa kappaleen ”Astronaut”, ja sijoittui karsinnoissa neljänneksi.


title: Iiris Vesik

text: Vuonna 2011 Vesik sai levytyssopimuksen EMI Music Finlandin kanssa, ja hänen ensialbuminsa "The Magic Gift Box" julkaistiin 28. maaliskuuta 2012.


title: Ryan Wilson

text: Ryan Wilson voi viitata seuraaviin henkilöihin:


title: Mieletön elokuu

text: Mieletön elokuu on Taru Mäkelän ohjaama elokuva. Se on suomalais-tšekkiläinen yhteistuotanto, jonka on käsikirjoittanut Raija Talvio. Pääosaa näyttelee Kati Outinen. Elokuva on saanut Suomen elokuvasäätiöltä 700 000 euron tuotantotuen. Elokuvan ensi-ilta oli 4. lokakuuta 2013.


title: Mieletön elokuu

text: Hattukauppias ja selvänäkijä Elsa Aho (Outinen) elää 1960-luvun alun Helsingissä. Yhtäkkiä hänen elämäänsä palaa kadonnut rakastettu, tšekkoslovakialainen muusikkomies Jan (Miroslav Etzler), joka on saapunut Helsingin kansainvälisille nuorisofestivaaleille. Elsa haluaa saada takaisin entisen onnensa, mutta ymmärtää että hänen täytyy luopua paljosta. Elsan valintoja eivät helpota villi sisarentytär Minni (Elena Leeve) eikä naapurissa asuva poliisipäällikkö (Esko Salminen) monimutkaisine lemmenhuolineen.


title: Kekkonen tulee!

text: Kekkonen tulee! on vuonna 2013 ensi-iltansa saanut Marja Pyykön ohjaama elokuva. Elokuvan on käsikirjoittanut Elias Koskimies ja se perustuu kertomukseen "Allin baari" Pia Pesosen novellikokoelmassa "Urho Kekkonen Strasse". Tuotannosta vastaavat Markus Selin, Jukka Helle ja tuotantoyhtiö Solar Films. Elokuvan DVD ilmestyi kauppoihin 4. joulukuuta 2013.


title: Kekkonen tulee!

text: Uutinen saapuu sähkeen muodossa sekoittaen kerta heitolla koko kyläpahasen 1970-luvun alun Lapissa. Sen viesti on lyhyen ytimekäs: Tasavallan Presidentti Urho Kaleva Kekkonen piipahtaa Allin Baarissa matkalla kauemmas Pohjois-Lappiin.


title: Michael Rackl

text: Michael Rackl (31. lokakuuta 1883 – 5. toukokuuta 1948) oli saksalainen roomalaiskatolinen piispa. Hänet vihittiin papiksi Eichstättin hiippakuntaan 29. kesäkuuta 1909 ja nimitettiin sen piispaksi 4. marraskuuta 1935. Piispaksi vihkiminen seurasi 21. joulukuuta. Pääkonsekraattorina toimi Konrad von Preysing Lichtenegg-Moos.


title: Michael Rackl

text: Rackl kuoli 64-vuotiaana virassa.


title: Ville Suokkaan viimeinen reissu

text: Ville Suokkaan viimeinen reissu on Kai Lehtisen ohjaama, tuotantovaiheessa oleva elokuva.


title: Ville Suokkaan viimeinen reissu

text: Elokuva kertoo Mannerheim-ristin ritari, kaukopartiomies ja vääpeli Viljo ”Ville” Suokkaan viimeisestä tiedusteluretkestä vihollisen linjojen taakse.


title: Ville Suokkaan viimeinen reissu

text: Elokuvasäätiö myösi elokuvalle 15 000 euroa kehittämistukea. Kuvaukset on tarkoitus aloittaa vuoden 2014 keväällä.


title: Karl Heinrich Braun

text: Karl Heinrich Braun (s. 13. joulukuuta 1930) on saksalainen roomalaiskatolinen arkkipiispa. Hänet vihittiin papiksi Augsburgin hiippakuntaan 10. lokakuuta 1958 ja nimitettiin Eichstättin hiippakunnan piispaksi 17. huhtikuuta 1984. Piispaksi vihkiminen seurasi 16. kesäkuuta. Pääknosekraattorina toimi Alois Brems, jota avustivat Elmar Maria Kredel ja Josef Stimpfle.


title: Karl Heinrich Braun

text: Braun sai 25. maaliskuuta 1995 nimityksen Bambergin arkkipiispaksi, joksi hänet asetettiin 25. toukokuuta. Hän erosi tehtävistään 2. heinäkuuta 2001.


title: Rainer Klug

text: Rainer Klug (s. 13. joulukuuta 1938 Konstanz) on saksalainen roomalaiskatolinen piispa. Hänet vihittiin papiksi Freiburg im Breisgaun arkkihiippakuntaan 15. toukokuuta 1969 ja nimitettiin sen vihkipiispaksi sekä Ala Miliarian titulaaripiispaksi 23. toukokuuta 2000. Piispaksi vihkiminen seurasi 29. kesäkuuta. Pääkonsekraattorina toimi Oskar Saier, jota avustivat Joseph Pierre Aimé Marie Doré ja Paul Friedrich Wehrle.


title: Täplätornipöllö

text: Täplätornipöllö ("Tyto aurantia") on tornipöllöjen sukuun kuuluva lintulaji. Se on kotoperäinen Papua-Uudessa-Guineassa Uuden-Britannian saarella. Läheisiltä Mussaun ja Uuden-Irlannin saarilta se on kadonnut jo ennen historiallisen ajan alkua, mutta syyt eivät ole tiedossa. Lajin uhkana ovat metsien hakkuut. Se saattaa kuitenkin havaintojen teon vaikeuden vuoksi olla arvioitua yleisempi ja sietää hakattujakin metsiä.


title: Täplätornipöllö

text: Täplätornipöllön elinympäristöä ovat subtrooppiset ja trooppiset alavat ja vuoristometsät. Muiden trooppisten tornipöllöjen tavoin sitä on vaikea havaita luonnosta, ja siksi laji on huonosti tutkittu.


title: Täplätornipöllö

text: Luotettavien tietojen vähäisyyden takia IUCN luokitteli täplätornipöllön jossakin vaiheessa luokkaan "tiedot puuttuvat". Kun sen status viimein voitiin arvioida kunnolla, aiemmat määrittely havaittiin oikeiksi, ja se on jälleen vuonna 2008 liitetty uhanalaisiin lajeihin.


title: Valkotupsusilkkiapina

text: Valkotupsusilkkiapina ("Callithrix jacchus") on pienikokoinen kynsiapinalaji, joka elää Itä-Brasilian sademetsissä.


title: Valkotupsusilkkiapina

text: Valkotupsusilkkiapinan selkeimmät tuntomerkit ovat korvien kohdalla pitkistä valkoisista, kellertävistä tai kellanruskeista karvoista muodostuneet tupsut sekä valkoinen otsa, muuten ne ovat väritykseltään mustia tai harmaita. Valkotupsusilkkiapinan ruumis on 20–25 senttimetriä pitkä, häntä 29–35 senttiä. Apina painaa noin 300 grammaa, naarat ovat hieman koiraita kevyempiä.


title: Valkotupsusilkkiapina

text:
Valkotupsusilkkiapinan levinneisyysaluetta on pääasiassa Brasilia. Laji elää laumassa, johon kuuluu 9–15 yksilöä.
Ravinto koostuu muun muassa hedelmistä, puiden mahlasta, hyönteisistä, kukista, siemenistä, pikkulinnuista ja linnunmunista.


title: Valkotupsusilkkiapina

text: Naaraan kantoaika kestää 140–150 päivää, ja naaras saa 1–3 poikasta, tavallisimmin kaksoset. Uros huolehtii vastasyntyneistä poikasista ja kantaa niitä selässään, mikä on tyypillistä kynsiapinoille. Valkotupsusilkkiapinat saavuttavat sukukypsyyden noin puolentoista vuoden iässä.


title: TDF-konserni

text: TDF (TéléDiffusion de France) on ranskalainen 1975 perustettu tietoliikennekonserni, joka omisti Digitan ja TDF Entertainmentin. Aiemmin TDF-konserni oli ranskalaisen France Télécomin tytäryhtiö. Konsernin liikevaihto on noin 1,5 miljardia euroa ja sillä on yli 5000 työntekijää (2011).


title: TDF-konserni

text: Konserniin kuuluu seuraavat yritykset:


title: Antonio Arcari

text: Antonio Arcari (s. 8. toukokuuta 1953) on italialainen roomalaiskatolinen arkkipiispa ja katolisen kirkon diplomaatti. Hänet vihki papiksi Luigi Morstabilini 11. kesäkuuta 1977. Hänet nimitettiin Caecirin titulaariarkkipiispaksi ja apostoliseksi nuntiukseksi Hondurasiin 18. heinäkuuta 2003. Piispaksi vihkiminen seurasi 20. syyskuuta. Pääkonsekraattorina toimi Angelo Sodano, jota avustivat Giulio Sanguineti ja Bruno Foresti.


title: Antonio Arcari

text: Arcari sai 12. joulukuuta 2008 nimityksen apostoliseksi nuntiukseksi Mosambikiin.


title: David Louis Walker

text: David Louis Walker (s. 13. marraskuuta 1938) on australialainen roomalaiskatolinen piispa. Hänet vihki papiksi Sydneyn arkkihiippakuntaan Norman Thomas Gilroy 21. heinäkuuta 1962. Hänet nimitettiin Broken Bayn hiippakunnan piispaksi 9. heinäkuuta 1996. Piispaksi vihkiminen seurasi 3. syyskuuta. Pääkonsekraattorina toimi Edward Bede Clancy, jota avustivat Patrick Laurence Murphy ja Kevin Michael Manning.


title: Charles Massé

text: Charles Massé (21. elokuuta 1877 – 8. toukokuuta 1969) oli ranskalainen roomalaiskatolinen piispa. Hänet vihittiin papiksi 11. huhtikuuta 1903 ja nimitettiin Luçonin hiippakunnan vihkipiispaksi sekä Phaenan titulaaripiispaksi 27. heinäkuuta 1938. Piispaksi vihkiminen seurasi 9. marraskuuta. Pääkonsekraattorina toimi Gustave-Lazare Garnier, jota avustivat René-Pierre Mignen ja André-Marie-Elie Jarosseau.


title: Charles Massé

text: Massé erosi tehtävistään vihkipiispana 30. tammikuuta 1940.


title: Alain Castet

text: Alain Castet (s. 10. toukokuuta 1950) on ranskalainen roomalaiskatolinen piispa. Hänet vihki papiksi Pariisin arkkihiippakuntaan Gabriel Auguste François Marty 28. kesäkuuta 1975. Hänet nimitettiin Luçonin hiippakunnan piispaksi 14. huhtikuuta 2008. Piispaksi vihkiminen seurasi 29. kesäkuuta. Pääkonsekraattorina toimi André Armand Vingt-Trois, jota avustivat François-Xavier Jacques Marie Loizeau ja Gabriel Justice Yaw Anokye.


title: Wolfgang Kirchgässner

text: Wolfgang Kirchgässner (1. kesäkuuta 1928 Mannheim – 26. maaliskuuta 2014) oli saksalainen roomalaiskatolinen piispa. Hänet vihittiin papiksi Freiburg im Breisgaun arkkihiippakuntaan 30. toukokuuta 1954 ja nimitettiin sen vihkipiispaksi sekä Druasin titulaaripiispaksi 29. marraskuuta 1979. Piispaksi vihkiminen seurasi 10. helmikuuta 1980. Pääkonsekraattorina toimi Oskar Saier, jota avustivat Karl Gnädinger ja Anton Herre.


title: Wolfgang Kirchgässner

text: Kirchgässner erosi tehtävistään vihkipiispana 31. joulukuuta 1998.


title: Germantown (Philadelphia)

text: Germantown on Philadelphian kaupunginosa noin 12 kilometrin päässä kaupungin keskustasta. Saksalaiset perustivat sen jo 1683, ja se tunnetaankin nykyään monista historiallisista rakennuksista.


title: Germantown (Philadelphia)

text: Pennsylvaniaan saapui 1680-luvulla 13 saksalaista mennoniittaperhettä, jotka tulivat William Pennin lupaaman uskonnollisen vapauden perässä. Franz Daniel Pastoriuksen johtama ryhmä osti noin 170 neliökilometriä maata Philadelphian pohjoispuolelta. Germantownissa käytiin merkittävä taistelu Yhdysvaltain vapaussodan aikana. Britit olivat asettaneet Germantowniin monia yksiköitään. Siirtokuntien armeija hyökkäsi näitä joukkoja vastaan, ja vaikka se kärsikin raskaita tappioita, osittain taistelun ansiosta Ranska päätti tukea siirtokuntia sodan aikana.


title: Germantown (Philadelphia)

text: Philadelphian vuoden 1793 keltakuume-epidemian aikana useat varakkaat kaupunkilaiset jättivät kaupungin keskustan. Myös presidentti George Washington lähti kaupungista ja vuokrasi Germantownista Deshler-Morrisin talon. Germantownissa on edelleen pystyssä useita 1700-luvun lopulla ja 1800-luvulla rikkaiden kaupunkilaisten rakennuttamia taloja, joihin he pystyivät pakenemaan Philadelphian hälinää. Germantown kasvoi 1800-luvulla teollisuuskeskukseksi, ja vuonna 1854 se liitettiin Philadelphian kaupunkiin.


title: Germantown (Philadelphia)

text: Germantownin väestörakenne alkoi muuttua radikaalisti 1930-luvulla. Se oli ollut keski- ja yläluokkalainen valkoisten asuinalue, mutta sinne alkoi muuttaa entistä enemmän köyhiä afroamerikkalaisia. Parissa vuosikymmennessä Germantownin alkuperäisistä saksalaissiirtolaisten jälkeläisistä suurin osa oli muuttanut Philadelphian esikaupunkialueille. Vuonna 2000 Germantownissa oli 50 614 asukasta, ja niistä peräti 86 prosenttia oli tummaihoisia.


title: Petšoranmeri

text: Petšoranmeri () on merialue Venäjän Nenetsian rannikon ja Novaja Zemljan välillä Barentsinmeren kaakkoisosassa, jonka laajemman osameren osa se on.


title: Petšoranmeri

text: Merialue on saanut nimensä Uralin länsirinteiltä Komin tasavallassa alkavasta Barentsinmeren suurimmasta laskujoesta Petšorasta, joka purkaa vetensä merialueen eteläosiin, matalaan Petšoranlahteen. Merialueen länsiraja kulkee Nenetsian pohjoisrannalla, Indigan taajaman pohjoispuolella sijaitsevasta Svjatyi Nos -niemestä (, ) pohjoiseen Kolgujevin saarelle. Pohjoisraja kulkee Kolgujevilta Novaja Zemljan eteläosan Tšjornyi Nos -niemelle (, ). Idässä Petšoranmeri rajautuu Novaja Zemljan ja Vaigatšin sekä mantereen välisiin salmiin.


title: Petšoranmeri

text: Petšoranmeri on melko matala, keskisyvyys on kuusi metriä ja syvin kohta yltää 210 metriin. Merialue on jäässä marraskuusta kesäkuulle; merivesi lämpenee kesällä ylimmillään noin +9 Celsius-asteeseen. Meriveden suolaisuus on 23—30 ‰. Vuorovesivaihtelun suuruus on 0,5–1,8 metriä. Merialueelta pyydystetään esimerkiksi turskaa, jonkun verran myös hylkeitä ja valaita. Merkittävä osa seudun hylkeenpyynnistä on loppunut kuuttien pyyntikiellon seurauksena.


title: Petšoranmeri

text: Tämän luonnoltaan herkän, arktisen merialueen merkittävimmät luonnonsuojelualueet ovat useasta osasta koostuva "Nenetsian luonnonpuisto" ja heti sen ydinosan länsipuolella oleva "Nenetsian suojelualue".


title: Petšoranmeri

text: Merialueen lähettyvillä mantereella tuotetaan jo maaöljyä ja kaasua, jonka johdosta Nenetsia on 2010-luvulla noussut väkilukuunsa suhteutettuna Venäjän vauraimmaksi federaatiosubjektiksi. Myös Petšoranmerelle on suunniteltu useita petrokemianteollisuuden porauskenttiä. Pohjoisen jäämeren altaan ensimmäinen operatiiviseksi tähtäävä öljyntuotantohanke, Gazpromin Prirazlomnaja on herättänyt suurta huolta niin Venäjän alkuperäisväestön, pohjoisten alueiden tutkijoiden kuin ympäristöjärjestöjenkin taholla. Öljyntuotannon käynnistymisestä Prirazlomnajan öljykentällä uutisoitiin joulukuussa 2013.


title: Hiirola

text: Hiirola on Mikkelin kaupunkiin kuuluva kylä, noin 15 kilometriä Mikkelistä pohjoiseen. Kylän ohitse kulkee Pieksämäentie, jota pitkin kulkee autolla noin 15 - 20 minuutissa Mikkelin keskustaan. Kylää halkoo myös rautatie, joskaan junat eivät pysähdy Hiirolassa.


title: Hiirola

text: Hiirola kuului Mikkelin maalaiskuntaan ennen vuotta 2001, jolloin Mikkelin maalaiskunta liitettiin Mikkelin kaupunkiin.


title: Vartijat (manga)

text: Vartijat on Heikki Valkaman kirjoittama manga-sarja. Kahdessa ensimmäisessä kirjassa kuvittaja on Elli Puukangas ja kolmannessa Heidi Haataja.Ensimmäinen Vartijat-kirja on vuodelta 2008, toinen 2009 ja kolmas 2011.


title: The Magic Gift Box

text: The Magic Gift Box on virolaisen Iiriksen esikoisalbumi, joka julkaistiin 28. maaliskuuta 2012. Albumilta on julkaistu singleinä kappaleet "Astronaut", "Melyse" ja "Weirdo". Lisäksi näistä Melyselle ja Weirdolle on kuvattu musiikkivideot.


title: The Magic Gift Box

text: Keskisuomalaisen Aki Lehti toteaa arvostelussaan levyn olevan toimiva paketti pop-lauluja, joiden sovituksissa on nähty tavallista enemmän vaivaa. Hän vertaa Iiristä Avril Lavigneen, mutta väittää Iiriksen voittavan tämän joka osa-alueella. Soundin Juha Leveelä kehuu arvostelussaan Iiriksen ääntä, mutta toteaa levyn sortuvan paikottain "kiusallisiin europop-tunnelmiin".


title: Ğaliäsğar Qamal

text: Ğaliäsğar Qamal (, ; oikealta nimeltään Galiaskar Galiakberovitš Kamaletdinov, ven. Галиасгар Галиакберович Камалетдинов, tat. Галиәсгар Галиәкбәр улы Камалетдинов, "Ğaliäsğar Ğaliäkbär ulı Qamaletdinov"; 6. tammikuuta 1879 Kazan – 8. kesäkuuta 1933 Kazan) oli tataarilainen kirjailija ja yhteiskunnallinen vaikuttaja. Häntä pidetään yhtenä tataarinkielisen lehdistön ja teatterin perustanlaskijoista.


title: Ğaliäsğar Qamal

text: Ğaliäsğar Qamal syntyi käsityöläisperheeseen. Hän opiskeli Kazanin madrasoissa ja kävi kolmiluokkaisen venäläisen koulun. Mullahin uran asemasta hän päätti omistautua kansanvalistuksen asialle.


title: Ğaliäsğar Qamal

text: Vuonna 1901 Qamal perusti "Mäğarif qotebxanäse" (”Valistuskirjasto”) -nimisen kirjakustantamon. Vuonna 1905 hän työskenteli "Qazan möxbire" -sanomalehdessä. Vuonna 1906 hän toimi vallankumouksellisten "Azat" (”Vapaus”) ja "Azat xalıq" (”Vapaa kansa”) -lehtien toimittajana. Vuosina 1908–1909 Qamal julkaisi pilalehteä "Jäşen" (”Salama”) ja vuoteen 1917 saakka hän työskenteli sanomalehti "Joldızin" (”Tähti”) toimittajana. Lokakuun vallankumouksen jälkeen Qamal työskenteli "Eş" (”Työ”), "Eşçe" (”Työläinen”) ja "Qızıl Armija" (”Puna-armeija”) -lehdissä.


title: Ğaliäsğar Qamal

text: Kirjailija laati ensimmäiset näytelmänsä vuonna 1900. Hänen varhaisteoksensa edustavat patriarkaalisia perhesuhteita arvostelevaa valistushenkistä realismia. Myöhemmin Qamal alkoi kirjoittaa komedioita. Niistä tunnetuimpia ovat "Berençe teatr" (”Ensiesitys”, 1908), "Buläk öçen" (”Lahjan vuoksi”, 1909), "Bankrot" (”Vararikontekijä”, 1911) ja "Bezneŋ şähärneŋ serläre" (”Meidän kaupunkimme salaisuuksia”, 1911). Teoksissaan kirjailija kuvaa 1900-luvun alun tataariyhteiskuntaa, sukupolvien välistä kuilua, perhe- ja aviosuhteita sekä vanhakantaisen kauppiaskunnan tapoja. Niiden pääajatuksena on vanhojen ja uusien aatteiden välinen kamppailu. Qamalin komedioille on ominaista toiminnallisuus, voimakkaat ristiriidat sekä päähenkilöiden sisäisen maailman ja kansantapojen tarkka kuvaus. Niiden kieli on täynnä kansanomaista huumoria.